
讟拽住讟 讛讚祝



 讜讗祝 讗讞讬讛 讛砖讬诇讜谞讬 讟注讛 讜讞转诐 讚讛讗 讬讛讜讗 爪讚讬拽讗 专讘讛 讛讜讛 砖谞讗诪专 {诪诇讻讬诐 讘 讬-诇} 讜讬讗诪专 讛' 讗诇 讬讛讜讗 讬注谉 讗砖专 讛讟讬讘讜转 诇注砖讜转 讛讬砖专 讘注讬谞讬 讻讻诇 讗砖专 讘诇讘讘讬 注砖讬转 诇讘讬转 讗讞讗讘 讘谞讬 专讘讬注讬诐 讬砖讘讜 诇讱 注诇 讻住讗 讬砖专讗诇 讜讻转讬讘 {诪诇讻讬诐 讘 讬-诇讗} 讜讬讛讜讗 诇讗 砖诪专 诇诇讻转 讘转讜专转 讛' 讗诇讛讬 讬砖专讗诇 讘讻诇 诇讘讘讜 诇讗 住专 诪注诇 讞讟讗转 讬专讘注诐 讗砖专 讛讞讟讬讗 讗转 讬砖专讗诇 诪讗讬 讙专诪讗 诇讬讛 讗诪专 讗讘讬讬 讘专讬转 讻专讜转讛 诇砖驻转讬诐 砖谞讗诪专 {诪诇讻讬诐 讘 讬-讬讞} 讗讞讗讘 注讘讚 讛讘注诇 诪注讟 讬讛讜讗 讬注讘讚谞讜 讛专讘讛 专讘讗 讗诪专 讞讜转诪讜 砖诇 讗讞讬讛 讛砖讬诇讜谞讬 专讗讛 讜讟注讛 讚讻转讬讘 {讛讜砖注 讛-讘} 讜砖讞讟讛 砖讟讬诐 讛注诪讬拽讜 讜讗谞讬 诪讜住专 诇讻讜诇诐 讗诪专 专讘讬 讬讜讞谞谉 讗诪专 讛拽讘''讛 讛诐 讛注诪讬拽讜 诪砖诇讬 讗谞讬 讗诪专转讬 讻诇 砖讗讬谞讜 注讜诇讛 诇专讙诇 注讜讘专 讘注砖讛 讜讛诐 讗诪专讜 讻诇 讛注讜诇讛 诇专讙诇 讬讚拽专 讘讞专讘 {诪诇讻讬诐 讗 讬讗-讻讟} 讜讬讛讬 讘注转 讛讛讬讗 讜讬专讘注诐 讬爪讗 诪讬专讜砖诇诐 讜讬诪爪讗 讗讜转讜 讗讞讬讛 讛砖讬诇讜谞讬 讛谞讘讬讗 讘讚专讱 讜讛讜讗 诪转讻住讛 讘砖诇诪讛 讞讚砖讛 转谞讗 诪砖讜诐 专讘讬 讬讜住讬 注转 讛讬讗 诪讝讜诪谞转 诇驻讜专注谞讜转 {讬专诪讬讛 谞讗-讬讞} 讘注转 驻拽讜讚转诐 讬讗讘讚讜 转谞讗 诪砖讜诐 专讘讬 讬讜住讬 注转 诪讝讜诪谞转 诇驻讜专注谞讜转 {讬砖注讬讛 诪讟-讞} 讘注转 专爪讜谉 注谞讬转讬讱 转谞讗 诪砖讜诐 专' 讬讜住讬 注转 诪讝讜诪谞转 诇讟讜讘讛 {砖诪讜转 诇讘-诇讚} 讜讘讬讜诐 驻拽讚讬 讜驻拽讚转讬 注诇讬讛诐 讞讟讗转诐 转谞讗 诪砖讜诐 专讘讬 讬讜住讬 注转 讛讬讗 诪讝讜诪谞转 诇驻讜专注谞讜转 {讘专讗砖讬转 诇讞-讗} 讜讬讛讬 讘注转 讛讛讬讗 讜讬专讚 讬讛讜讚讛 诪讗转 讗讞讬讜 转谞讗 诪砖讜诐 专' 讬讜住讬 注转 诪讝讜诪谞转 诇驻讜专注谞讜转 {诪诇讻讬诐 讗 讬讘-讗} 讜讬诇讱 专讞讘注诐 砖讻诐 讻讬 砖讻诐 讘讗 讻诇 讬砖专讗诇 诇讛诪诇讬讱 讗讜转讜 转谞讗 诪砖讜诐 专' 讬讜住讬 诪拽讜诐 诪讝讜诪谉 诇驻讜专注谞讜转 讘砖讻诐 注讬谞讜 讗转 讚讬谞讛 讘砖讻诐 诪讻专讜 讗讞讬讜 讗转 讬讜住祝 讘砖讻诐 谞讞诇拽讛 诪诇讻讜转 讘讬转 讚讜讚 {诪诇讻讬诐 讗 讬讗-讻讟} 讜讬专讘注诐 讬爪讗 诪讬专讜砖诇讬诐 讗诪专 专' 讞谞讬谞讗 讘专 驻驻讗 砖讬爪讗 诪驻讬转拽讛 砖诇 讬专讜砖诇讬诐 {诪诇讻讬诐 讗 讬讗-讻讟} 讜讬诪爪讗 讗讜转讜 讗讞讬讛 讛砖讬诇讜谞讬 讛谞讘讬讗 讘讚专讱 讜讛讜讗 诪转讻住讛 讘砖诇诪讛 讞讚砖讛 讜砖谞讬讛诐 诇讘讚诐 讘砖讚讛 诪讗讬 讘砖诇诪讛 讞讚砖讛 讗诪专 专讘 谞讞诪谉 讻砖诇诪讛 讞讚砖讛 诪讛 砖诇诪讛 讞讚砖讛 讗讬谉 讘讛 砖讜诐 讚讜驻讬 讗祝 转讜专转讜 砖诇 讬专讘注诐 诇讗 讛讬讛 讘讛 砖讜诐 讚讜驻讬 讚''讗 砖诇诪讛 讞讚砖讛 砖讞讬讚砖讜 讚讘专讬诐 砖诇讗 砖诪注讛 讗讝谉 诪注讜诇诐 诪讗讬 讜砖谞讬讛诐 诇讘讚诐 讘砖讚讛 讗诪专 专讘 讬讛讜讚讛 讗诪专 专讘 砖讻诇 转诇诪讬讚讬 讞讻诪讬诐 讚讜诪讬谉 诇驻谞讬讛诐 讻注砖讘讬 讛砖讚讛 讜讗讬讻讗 讚讗诪专 砖讻诇 讟注诪讬 转讜专讛 诪讙讜诇讬谉 诇讛诐 讻砖讚讛 {诪讬讻讛 讗-讬讚} 诇讻谉 转转谞讬 砖诇讜讞讬诐 注诇 诪讜专砖转 讙转 讘转讬 讗讻讝讬讘 诇讗讻讝讘 诇诪诇讻讬 讬砖专讗诇 讗诪专 专' 讞谞讬谞讗 讘专 驻驻讗 讬爪讗讛 讘转 拽讜诇 讜讗诪专讛 诇讛谉 诪讬 砖讛专讙 讗转 讛驻诇砖转讬 讜讛讜专讬砖 讗转讻诐 讙转 转转谞讜 砖讬诇讜讞讬诐 诇讘谞讬讜 讘转讬 讗讻讝讬讘 诇讗讻讝讘 诇诪诇讻讬 讬砖专讗诇 讗诪专 专讘 讞讬谞谞讗 讘专 驻驻讗 讻诇 讛谞讛谞讛 诪谉 讛注讜诇诐 讛讝讛 讘诇讗 讘专讻讛 讻讗讬诇讜 讙讜讝诇 诇讛拽讘''讛 讜讻谞住转 讬砖专讗诇 砖谞讗诪专 {诪砖诇讬 讻讞-讻讚} 讙讜讝诇 讗讘讬讜 讜讗诪讜 讜讗讜诪专 讗讬谉 驻讜砖注 讞讘专 讛讜讗 诇讗讬砖 诪砖讞讬转 讜讗讬谉 讗讘讬讜 讗诇讗 讛拽讘''讛 砖谞讗诪专 {讚讘专讬诐 诇讘-讜} 讛诇讗 讛讜讗 讗讘讬讱 拽谞讱 讜讗讬谉 讗诪讜 讗诇讗 讻谞住转 讬砖专讗诇 砖谞讗诪专 {诪砖诇讬 讗-讞} 砖诪注 讘谞讬 诪讜住专 讗讘讬讱 讜讗诇 转讟讜砖 转讜专转 讗诪讱 诪讗讬 讞讘专 讛讜讗 诇讗讬砖 诪砖讞讬转 讞讘专 讛讜讗 诇讬专讘注诐 讘谉 谞讘讟 砖讛砖讞讬转 讬砖专讗诇 诇讗讘讬讛诐 砖讘砖诪讬诐 {诪诇讻讬诐 讘 讬讝-讻讗} 讜讬讚讞 讬专讘注诐 (讘谉 谞讘讟) 讗转 讬砖专讗诇 诪讗讞专讬 讛' 讜讛讞讟讬讗诐 讞讟讗讛 讙讚讜诇讛 讗诪专 专讘讬 讞谞讬谉 讻砖转讬 诪拽诇讜转 讛诪转讬讝讜转 讝讜 讗转 讝讜 {讚讘专讬诐 讗-讗} 讜讚讬 讝讛讘 讗诪专讜 讚讘讬 专' 讬谞讗讬 讗诪专 诪砖讛 诇驻谞讬 讛拽讘''讛 专讘讜谞讜 砖诇 注讜诇诐 讘砖讘讬诇 讻住祝 讜讝讛讘 砖讛砖驻注转 诇讛谉 诇讬砖专讗诇 注讚 砖讬讗诪专讜 讚讬讬 讙专诐 诇讛诐 诇注砖讜转 诇讛诐 讗诇讛讬 讝讛讘 诪砖诇 讗讬谉 讗专讬 讚讜专住 讜谞讜讛诐 诪转讜讱 拽讜驻讛 砖诇 转讘谉 讗诇讗 诪转讜讱 拽讜驻讛 砖诇 讘砖专 讗诪专 专' 讗讜砖注讬讗 注讚 讬专讘注诐 讛讬讜 讬砖专讗诇 讬讜谞拽讬诐 诪注讙诇 讗讞讚 诪讻讗谉 讜讗讬诇讱 诪砖谞讬诐 讜砖诇砖讛 注讙诇讬诐 讗诪专 专' 讬爪讞拽 讗讬谉 诇讱 讻诇 驻讜专注谞讜转 讜驻讜专注谞讜转 砖讘讗讛 诇注讜诇诐 砖讗讬谉 讘讛 讗讞讚 诪注砖专讬诐 讜讗专讘注讛 讘讛讻专注 诇讬讟专讗 砖诇 注讙诇 讛专讗砖讜谉 砖谞讗诪专 {砖诪讜转 诇讘-诇讚} 讜讘讬讜诐 驻拽讚讬 讜驻拽讚转讬 注诇讬讛诐 讞讟讗转诐 讗诪专 专讘讬 讞谞讬谞讗 诇讗讞专 注砖专讬诐 讜讗专讘注讛 讚讜专讜转 谞讙讘讛 驻住讜拽 讝讛 砖谞讗诪专 {讬讞讝拽讗诇 讟-讗} 讜讬拽专讗 讘讗讝谞讬 拽讜诇 讙讚讜诇 诇讗诪专 拽专讘讜 驻拽讚讜转 讛注讬专 讜讗讬砖 讻诇讬 诪砖讞转讜 讘讬讚讜 {诪诇讻讬诐 讗 讬讙-诇讙} 讗讞专 讛讚讘专 讛讝讛 诇讗 砖讘 讬专讘注诐 诪讚专讻讜 讛专注讛 诪讗讬 讗讞专 讗诪专 专' 讗讘讗 讗讞专 砖转驻砖讜 讛拽讘''讛 诇讬专讘注诐 讘讘讙讚讜 讜讗诪专 诇讜 讞讝讜专 讘讱 讜讗谞讬 讜讗转讛 讜讘谉 讬砖讬 谞讟讬讬诇 讘讙谉 注讚谉 讗诪专 诇讜 诪讬 讘专讗砖 讘谉 讬砖讬 讘专讗砖 讗讬 讛讻讬 诇讗 讘注讬谞讗 专' 讗讘讛讜 讛讜讛 专讙讬诇 讚讛讜讛 拽讗 讚专讬砖 讘砖诇砖讛 诪诇讻讬诐 讞诇砖 拽讘讬诇 注诇讬讛 讚诇讗 讚专讬砖 讻讬讜谉 

专砖"讬



 讜讗祝 讗讞讬讛 讛砖讬诇讜谞讬 讟注讛 讘讚讘专. 讚住讘专 诇谞住讜讬讬谞讛讜 讗转讬 讜讞转诐 讘讗讜转讜 诪注砖讛: 砖谞讗诪专 讜讬讗诪专 讛' 讗诇 讬讛讜讗 讜讙讜' 诇注砖讜转 讛讬砖专 讜讻转讬讘 讜讬讛讜讗 诇讗 砖诪专 诇诇讻转 讘转讜专转 讛'. 讜讗诪专讬谞谉 诪讗讬 讙专诪讗 诇讬讛 讜讗诪专 专讘讗 讞讜转诪讜 砖诇 讗讞讬讛 讛砖讬诇讜谞讬 专讗讛 讜讟注讛 诪讻诇诇 讚讛讜讗 讟注讛: 讜砖讞讟讛 砖讟讬诐 讛注诪讬拽讜. 砖讟讬诐 注讜讘讚讬 讻讜讻讘讬诐 注诇 砖诐 砖砖讟讬诐 讗讞专讬讛 诇砖讞讜讟 诇注讘讜讚转 讻讜讻讘讬诐: 讛注诪讬拽讜. 讜讛讞诪讬专讜 砖讗诪专讜 砖讻诇 诪讬 砖注讜诇讛 诇专讙诇 讬讚拽专 讘讞专讘 讻讚讬 砖讬诇讻讜 讜讬砖讞讟讜 诇驻谞讬 讛注讙诇讬诐: 讜讗谞讬 诪讜住专 诇讻讜诇诐. 讻诇讜诪专 讗谞讻讬 诇讗 讞砖转讬 讻诇 讻讱 诇讻讘讜讚 注爪诪讬 诇讜诪专 讻诇 诪讬 砖讗讬谞讜 注讜诇讛 诇专讙诇 讬讚拽专 讘讞专讘 讻诪讜 砖讞砖讜 讛诐 诇讻讘讜讚 注讘讜讚转 讻讜讻讘讬诐 讗诇讗 讬住讜专讬谉 讘注诇诪讗 讬住专转讬诐 讻诇讜诪专 讚注讘专 讘注砖讛 诇''讗 砖讟讬诐 讻诇讜诪专 砖讟讬讜转 砖诇讛诐 砖住专讜 诪讗讞专讬 讛注诪讬拽讜 注讚 砖讞讬讟讛 砖讞讬讬讘讜 诪讬转讛 讻诇 诪讬 砖注讜诇讛 诇专讙诇 讜诪谞讬讞 讗转 讛注讙诇讬诐. 讜砖讞讟讛 诇砖讜谉 砖讞讬讟讛: 诪讝讜诪谞转 诇驻讜专注谞讜转. 砖砖诐 谞讞诇拽讛 诪诇讻讜转 讬砖专讗诇 讚住诪讬讱 诇讬讛 讜讬拽讞 讗转 讛砖诇诪讛 讜讬拽专注讛 诇砖谞讬诐 注砖专 拽专注讬诐 讜讙讜': 讜讘讬讜诐 驻拽讚讬. 讘转砖注讛 讘讗讘 砖讘讻诇 讛砖谞讛 诪讗讜转谉 诪' 砖谞讛 砖注诪讚讜 . 讘诪讚讘专 讬讜诐 诪讝讜诪谉 诇驻讜专注谞讜转 讘讜 讞讝专讜 诪专讙诇讬诐 讘讜 谞讞专讘 讛讘讬转 讘专讗砖讜谞讛 讜讘砖谞讬讛: 讜讬讛讬 讘注转 讛讛讬讗 讜讬专讚 讬讛讜讚讛. 诪讝讜诪谞转 诇驻讜专注谞讜转 砖转诪专 谞转讞讬讬讘讛 砖专讬驻讛 讜诪转讜 砖谞讬 讘谞讬讜: 讘砖讻诐 诪讻专讜 讗讞讬讜 讗转 讬讜住祝. 讻讚讻转讬讘 (讘专讗砖讬转 诇讝) 讛诇讗 讗讞讬讱 专讜注讬诐 讘砖讻诐 讜讚讜转谉 讚讻转讬讘 讘拽专讗 讛讬讬谞讜 讻驻专 讛住诪讜讱 诇砖讻诐 讜谞拽专讗转 注诇 砖诐 砖讻诐 讗讬 谞诪讬 讻诪讚专砖讜 砖讛讬讜 讚谞讬谉 注诇讬讜 诇讛专讙讜: 讘砖讻诐 谞讞诇拽讛 诪诇讻讜转 讘讬转 讚讜讚. 讻讚讻转讬讘 讘诪诇讻讬诐 (讗 讬讘): 诪驻转拽讛 砖诇 讬专讜砖诇讬诐. 诪讻诇诇讛 砖诇讗 诇讞讝讜专 讘讛 诇注讜诇诐 讜诇讗 诇讬讟讜诇 讞诇拽 讘注讘讜讚讛: 诪驻转拽讛. 讻讙讜谉 (讘''诪 讚祝 驻讜.) 谞驻诇 驻转拽讛 诪专拽讬注讗 讻诇讜诪专 诪讞讝拽转 砖诇 讬专讜砖诇讬诐 讛讻转讜讘 讜讞转讜诐 讘讛: 砖讜诐 讚讜驻讬. 讙讬诪讙讜诐 讘讙诪': 砖讞讚砖讜. 讚专砖讜 讚讘专讬 转讜专讛 讘讬谉 讬专讘注诐 诇讗讞讬讛: 讬爪转讛 讘转 拽讜诇 讜讗诪专讛. 讻砖讛诪诇讬讻讜 讗转 讬专讘注诐: 诪讬 砖讛专讙. 讚讜讚: 讗转 讛驻诇砖转讬. 讜注''讬 讻谉 讛讬讛 诪讜专讬砖 诇讻诐 讙转 诇讻谉 转转谞讜 砖诇讜讞讬诐 诇讘谞讬讜 砖转注讝讘讜 诪诇讻讜转 讘讬转 讚讜讚 讜转诪诇讬讻讜 讗讞专讬诐: 讘转讬 讗讻讝讬讘 诇讗讻讝讘. 诇诪诇讻讬 讘讬转 讚讜讚 讗转诐 诪讻讝讘讬诐 讜讛诇讻转诐 讗讞专 诪诇讻讬 讬砖专讗诇 诇驻讬讻讱 转讛讬讜 谞诪住专讬谉 诇讗讻讝讘 讘讬讚 注讜讘讚讬 讻讜讻讘讬诐 砖讛谉 砖讟讬 讻讝讘: 讗讬谉 讗讘讬讜 讗诇讗 讛拽讘''讛 砖谞讗诪专 讜讻讜'. 讜讗讬谉 讙讝讬诇讛 讻诇驻讬 诪注诇讛 讜讻诇驻讬 讻谞住转 讬砖专讗诇 讗诇讗 讝讜 讘诇讘讚 砖诪讜谞注 诪诇讘专讱 讻谞住转 讬砖专讗诇 讛讜讗 讙讜讝诇 诇讛拽讘''讛 砖讞讻诪讬诐 转拽谞讜 注诇 讻诇 讚讘专 讜讚讘专 讘专讻讛 讻讚讗诪专 讛转诐 (讘专讻讜转 讚祝 诇讛.) 讻诇 讛讟讜注诐 讜讗讬谞讜 诪讘专讱 谞拽专讗 讙讝诇谉 砖谞讗诪专 诇讛' 讛讗专抓 讜诪诇讜讗讛: 讻砖转讬 诪拽诇讜转 讛诪转讬讝讜转 讝讜 讗转 讝讜. 讻讗讚诐 砖讬砖 讘讬讚讜 诪拽诇 讗' 讜诪讻讛 讘讜 诪拽诇 讗讞专 讜诪转讬讝讜 讜诪砖诇讬讻讜 讘专讞讜拽 讻讱 讛讚讬讞 讬专讘注诐 讗转 讬砖专讗诇 诪讗讞专讬 讛' 讘注诇 讻专讞诐: 讜讚讬 讝讛讘. 讗讬讬讚讬 讚讗讬讬专讬 注讚 讛砖转讗 讘注讙诇讬诐 砖诇 讬专讘注诐 诪驻专砖 讛讗讬 拽专讗: 诪转讜讱 拽讜驻讛 砖诇 讘砖专. 讻砖讬砖 诇讜 讛专讘讛 诇讗讻讜诇 讛讜讗 谞讜讛诐: 注讚 讬专讘注诐 讛讬讜 讬砖专讗诇 讬讜谞拽讬诐 诪注讙诇 讗讞讚. 诇讜拽讬谉 注诇 讞讟讗 注讙诇 讗讞讚 砖注砖讜 讘诪讚讘专: 讛''讙 诪讻讗谉 讜讗讬诇讱 讛讬讜 讬讜谞拽讬谉 诪砖诇砖讛 注讙诇讬诐. 砖谞讬诐 诪讬专讘注诐 讜砖诇讬砖讬 砖诇 讛诪讚讘专 讜诇驻讬 诪讛 砖讻转讜讘 讘住驻专讬诐 砖谞讬诐 讜砖诇砖讛 注讙诇讬诐 谞讬讞讗 讻诇讜诪专 诪砖谞讬诐 砖注砖讛 讬专讘注诐 讜砖诇讬砖讬 砖谞注砖讛 讘诪讚讘专 讜砖诇砖讛 讛讬讬谞讜 砖诇讬砖讬 讻诪讜 (诪砖诇讬 诇) 砖诇砖讛 讛诪讛 谞驻诇讗讜 诪诪谞讜 讜讗专讘注讛 诇讗 讬讚注转讬诐: 讗讞讚 诪注砖专讬诐 讜讗专讘注讛 讘讛讻专注 诇讬讟专讗. 诇讗讜 讚讜拽讗 讗诇讗 讻诇讜诪专 讚讘专 诪讜注讟 诪讗讚 讻诪讛 砖讻祝 讛诪砖拽诇 谞讜讟讛 诇爪讚 讝讛 讬讜转专 诪爪讚 讝讛 讘''讘 (讚祝 驻讟.) 讻诪讛 讛讜讬 讛讻专注 诇讬讟专讗: 诇讗讞专 讻''讚 讚讜专讜转. 诇诪注砖讛 讛注讙诇: 驻住讜拽 讝讛. 讚讻转讬讘 讘注讙诇 讜讘讬讜诐 驻拽讚讬 讜讛讻讗 讘讬诪讬 爪讚拽讬讛 讻砖讞专讘 讛讘讬转 讻转讜讘 拽专讘讜 驻拽讜讚讜转 讛注讬专 拽专讘 讗讜转讜 诪注砖讛 砖谞讗诪专 讜讘讬讜诐 驻拽讚讬 讜诪诪注砖讛 讛注讙诇 注讚 爪讚拽讬讛 讻''讚 讚讜专讜转 讚讘讬诪讬 谞讞砖讜谉 谞注砖讛 讛注讙诇 爪讗 讜讞砖讜讘 讻诪讛 讚讜专讜转 诪谞讞砖讜谉 注讚 爪讚拽讬讛 谞讞砖讜谉 砖诇诪讜谉 讘谞讜 讘讜注讝 讘谞讜 注讜讘讚 讘谞讜 讬砖讬 讘谞讜 讚讜讚 讘谞讜 砖诇诪讛 讘谞讜 专讞讘注诐 讘谞讜 讗讘讬讛 讘谞讜 讗住讗 讘谞讜 讬讛讜砖驻讟 讘谞讜 讬讜专诐 讘谞讜 讗讞讝讬讛 讘谞讜 讬讜讗砖 讘谞讜 讗诪爪讬讛 讘谞讜 注讜讝讬讛 讘谞讜 讬讜转诐 讘谞讜 讗讞讝 讘谞讜 讞讝拽讬讛 讘谞讜 诪谞砖讛 讘谞讜 讗诪讜谉 讘谞讜 讬讗砖讬讛 讘谞讜 讬讛讜讗讞讝 讜讬讛讜讬拽讬诐 讘谞讬讜 讜诪诇讻讜 讝讛 讗讞专 讝讛 讜讚讜专 讗讞讚 讛诐 讬讛讜讬讻讬谉 讘谞讜 砖诇 讬讛讜讬拽讬诐 讛专讬 讻''讚 讬讛讜讬拽讬诐 诇讗 住讬讬诐 诪诇讻讜转讜 砖讛讜讙诇讛 诇讘讘诇 注诐 讛讞专砖 讜讛诪住讙专 讜讛诪诇讬讻讜 爪讚拽讬讛讜 讚讜讚讜 讘诪拽讜诪讜 讜讛诇讻讱 诇讗 拽讗 讞砖讬讘 爪讚拽讬讛 讚讜专 讘讗驻讬讛 谞驻砖讬讛 讚讛讜讗 诪诇讱 讘讚讜专 讻''讚: 讚讛讜讛 讚专讬砖 讘砖诇砖讛 诪诇讻讬诐. 讚讛讜讛 拽讗讬 讘诪转谞讬' 讚砖诇砖讛 诪诇讻讬诐 讗讬谉 诇讛诐 讞诇拽: 

转讜住驻讜转



 讗讬谉 驻讬专讜砖 诇拽讟注 讝讛 

讛诪讗讬专讬

讗住讜专 诇讬讛谞讜转 诪谉 讛注讜诇诐 讛讝讛 讘诇讗 讘专讻讛 讘讬谉 讘讗讻讬诇讛 讘讬谉 讘砖转讬讛 讘讬谉 讘专讬讞 讜讻讘专 讘讗专谞讜 注讬拽专讬 讛讚讘专讬诐 砖讘讻诇 注谞讬谉 诪讗诇讜 讘诪住讻转 讘专讻讜转:



讘专讻转 讛诪讜爪讬讗 专讗讜讬 诇讛讝讛专 诇讘专讜专 砖讬讘爪注 讘诪讜讘讞专 砖讘讛 讜讗讜转讜 爪讚 砖讛讜讗 谞讗驻讛 讘讜 讻专讗讜讬 讬讜转专 诪砖讗专 讛爪讚讚讬谉 讜讻谉 诇讘专讜专 诇讘爪讜注 讘驻转 讛谞讘讞专 砖讘砖诇讞谉 讜讻讘专 讘讗专谞讜 讚讘专讬诐 讗诇讜 讘诪住讻转 讘专讻讜转:



讗专讘注 讻转讜转 讗讬谉 诪拽讘诇讜转 驻谞讬 砖讻讬谞讛 讻转 诇爪讬诐 讻转 砖拽专谞讬诐 讻转 讞谞驻讬诐 讻转 诪住驻专讬 诇砖讜谉 讛专注 讜讻讘专 讻转讘谞讜 讘诪砖谞讛 讛专讗砖讜谞讛 讛注谞讬谉 砖诪转讜讻讜 讗转讛 诪讘讬谉 讚讘专讬诐 讗诇讜:





讬讚 专诪"讛

讜讬讛讬 讘注转 讛讛讬讗 讜讬专讘注诐 讬爪讗 诪讬专讜砖诇诐 注转 讛讬讗 砖诪讝讜诪谞转 诇驻讜专注谞讜转 诇讞诇讜拽 诪诇讻讜转. 讻诇 讛讬讻讗 讚讻转讬讘 讘注转 讗讜 讘讬讜诐. 讗讜 诇注转 诪讝讜诪谞转 诇驻讜专注谞讜转 讗讜 诇注转 诪讝讜诪谞转 诇讟讜讘讛 讜诪砖讜诐 讛讻讬 拽讗 诪讬讬转讬 注诇讛 讻诇讛讜 讛谞讬. 讜讬讛讬 讘注转 讛讛讬讗 讜讬专讚 讬讛讜讚讛 诪讗转 讗讞讬讜 注转 讛讬讗 砖诪讝讜诪谞转 诇专注讛 砖讬爪讗转 转诪专 诇砖专驻讛 讜讗注驻"讬 砖诇讗 谞砖专驻讛 爪注专 砖注讛 讛讜讛 诪讬讛转. 讘注转 驻拽讚转诐 讬讗讘讚讜 注转 讛讬讗 诪讝讜诪谞转 诇驻讜专注谞讜转 砖注转讬讚 讘讬转 讛诪拽讚砖 诇讞专讘 讘讛. 讻讛 讗诪专 讛' 讘注转 专爪讜谉 注谞讬转讬讱 注转 讛讬讗 砖诪讝讜诪谞转 诇讟讜讘讛 注转 砖注转讬讚 诪砖讬讞 诇讘讗 讘讛. 讜讘讬讜诐 驻拽讚讬 转谞讗 诪砖诪讬讛 讚专' 讬讜住讬 讬讜诐 讛讜讗 砖诪讝讜诪谉 诇驻讜专注谞讜转 讜讛讬讬谞讜 转砖注讛 讘讗讘 讚转谞谉 (转注谞讬转 讻"讜:) 讘转砖注讛 讘讗讘 谞讙讝专 注诇 讗讘讜转讬谞讜 砖诇 讬讻谞住讜 诇讗专抓 讜讞专讘 讛讘讬转 讘专讗砖讜谞讛 讜讘砖谞讬讛 讜谞诇讻讚讛 讘讬转专 讜谞讞专砖讛 讛注讬专 讜讬砖 诇驻专砖 讬讜诐 讛讜讗 砖诪讝讜诪谉 诇驻讜专注谞讜转 诇讗讞专 诇"讚 讚讜专讜转 讚讻转讬讘 讘住驻专 讬讞讝拽讗诇 讘讬诪讬 爪讚拽讬讛 拽专讘讜 驻拽讚讜转 讛注讬专 讜讛讻讬 讗讬转讗 讘驻专拽讬谉 诇拽诪谉. 讜讗讬讬讚讬 讚讗讬讬专讬 讘讛谞讬 拽专讗讬 讚讻转讬讘 讘讛讜 讘注转 讜讘讬讜诐 诇注转 诪讝讜诪谞转 诇讟讜讘讛 讗讜 诇专注讛 讗讬讬转讬谞谉 谞诪讬 讛讗讬 拽专讗 讚讗讚讻专 讘讬讛 砖诐 讛诪拽讜诐 砖谞注砖讛 讘讜 诪注砖讛 诇讻讬 讛讗讬 讟注诪讗 讚讗诪专谉. 讜讬诇讱 专讞讘注诐 砖讻诐 讻讜' 诪拽讜诐 诪讜讻谉 诇驻讜专注谞讜转 讘砖讻诐 注谞讜 讗转 讚讬谞讛 讚讻转讬讘 讜讬讘讗 讬注拽讘 砖诇诐 注讬专 砖讻诐 讜讻转讬讘 讜转爪讗 讚讬谞讛 讘转 诇讗讛. 讘砖讻诐 诪讻专讜 讗讞讬讜 讗转 讬讜住祝 [讚讻转讬讘] 讜讬砖诇讞讛讜 诪注诪拽 讞讘专讜谉 讜讬讘讗 砖讻诪讛 讜讗注"讙 讚讘讚讜转谉 讛讜讗 讚讝讘谞讜讛 拽专讜讘讛 讛讬讗 诇砖讻诐 讜讘讙讘讜诇 砖讻诐 讛讬讗 讜讻诪讗谉 讚讛讜讛 诪注砖讛 讘砖讻诐 讚诪讬. 讜讗讬转 讚讗诪专讬 讚讜转谉 讻诪讚专砖讜 讚讜转谉 砖讛讬讜 讚谞讬谉 注诇讬讜 诇讛专讙讜 讜诇讗讜 诪讬诇转讗 讛讬讗 讚谞讛讬 讚谞驻讬拽 诇谉 诪讚专砖讗 讚讛讛讜讗 讚讜讻转讗 诇讗 讗讬拽专讬 讚讜转谉 讗诇讗 注诇 砖诐 砖讛讬讜 讚谞讬谉 砖诐 诇讛专讙讜 讗讘诇 诪"诪 诇讗讜 讛讬讬谞讜 砖讻诐 讚讛讗 拽专讗 诪讜讻讞 讚诇讗讜 砖讻诐 讛讜讛 讚讻转讬讘 讜讬讗诪专 讛讗讬砖 谞住注讜 诪讝讛 讻讬 砖诪注转讬 讗讜诪专讬诐 谞诇讻讛 讚讜转讬谞讛 讻讜'. 讘砖讻诐 谞讞诇拽讛 诪诇讻讜转 讘讬转 讚讜讚 讻讚讻转讬讘 讜讬诇讱 专讞讘注诐 砖讻诐 讜讛转诐 讗诪专讬 诪讛 诇谞讜 讞诇拽 讘讚讜讚 讜诇讗 谞讞诇讛 讘讘谉 讬砖讬 诇讗讜讛诇讬讱 讬砖专讗诇 注转讛 专讗讛 讘讬转讱 讚讜讚:



讜讛讜讗 诪转讻住讛 讘砖诪诇讛 讞讚砖讛 诇诪讛 诇讬 诇讗砖诪讜注讬谞谉 讞讚砖讛 砖讞讬讚砖讜 讚讘专讬诐 砖诇讗 砖诪注转诐 讗讜讝谉 诪注讜诇诐 讜讛谉 讛谉 讚讘专讬 讛诪诇讻讜转 讜讬"诇 砖讞讬讚砖讜 讘转讜专讛 诪驻诇驻讜诇诐 讚讘专讬诐 砖诇讗 砖诪注转谉 讗讜讝谉 诪注讜诇诐 讻讜'. 诇讻谉 转转谞讬 砖诇讜讞讬诐 注诇 诪讜专砖转 讙转 讬爪转讛 讘"拽 讜讗诪专讛 诇讛诐 诪讬 砖讛专讙 讗转 讛驻诇砖转讬 讜讛讜专讬砖 讗转讻诐 讗转 讙转 诇讻谉 转转谞讜 砖诇讜讞讬诐 诇讘谞讬讜 诇讛注讘讬专 诪讛诐 讛诪诇讻讜转 讻诇讜诪专 讝讛 讬讛讬讛 讙诪讜诇讜 诪讻诐 讘转讬 讗讻讝讬讘 讗讬砖专讗诇 拽讗讬 讻诇讜诪专 讬砖专讗诇 砖讛诐 讘转讬 讻讝讘 砖讗讬谉 讘讛诐 讗诪讜谞讛 讜诪砖讬讘讬诐 专注讛 转讞转 讟讜讘讛 讬讛讬讜 诇讗讻讝讘 诇诪诇讻讬 讬砖专讗诇 砖住讜驻谉 诇诪专讜讚 讘诪诇讻讬讛诐 讜讻谉 诪爪讬谞讜 讘专讜讘 诪诇讻讬 讬砖专讗诇 砖拽砖专讜 注诇讬讛谉 讜讛专讙讜诐. 讜讛讗讬 讘"拽 讚谞驻拽 诇讗讜 诇诪讞讜讬讬 讘讛讜 讛讜讗 讚谞驻拽 讚讛讗 讗讞讬讛 讛谞讘讬讗 诇讗 注砖讛 讗诇讗 注诇 驻讬 讛诪拽讜诐 讗诇讗 诇讛讜讻讬讞 讗转 讬砖专讗诇 砖诪专讚讜 讘讘讬转 讚讜讚 讜诇讛讜讚讬注诐 砖讗讬谉 住讬' 讬驻讛 诇讛诐 讘讚讘专:



讗诪专 专' 讞谞谞讬讗 讘专 驻驻讗 讻诇 讛谞讛谞讛 讻讜' 诪砖讜诐 讚专砖讗 讚讗讬讚讱 拽专讗 讚讞讘专 讛讜讗 诇讗讬砖 诪砖讞讬转 讛讜讗 讚谞拽讬讟 诇讛 讛讻讗: 



讜讬讚讞 讬专讘注诐 讗转 讬砖专讗诇 诪讗讞专讬 讛' 讗诪专 专讘 讞谞谉 讻砖转讬 诪拽诇讜转 讛谞讜转讝讜转 讝讜 讗转 讝讜 讚专讱 讛谞注专讬诐 讻砖诪砖讞拽讬谉 讘诪拽诇讜转 拽讟谞讜转 讗讜讞讝 砖转讬 诪拽诇讜转 讘讬讚讜 讜讝讜专拽 讗转 讗讞讚 诪讛诐 讜讟专诐 讬转专讞拽 讛诪拽诇 讛讗讞讚 讛讬诪谞讜 诪讻讛 讘诪拽诇 讛砖谞讬 讗转 讛专讗砖讜谉 砖讘讗讜讬专 讜讛讜讗 讛讜诇讱 讘讻讞 讛讻讗讛 砖谞讬讛 讬讜转专 诪诪讛 砖讛讬讛 讛讜诇讱 诪讞诪转 讝专讬拽讛 专讗砖讜谞讛: 



讜讚讬 讝讛讘 讗讬讬讚讬 讚讗讬讬专讬 注讚 讛砖转讗 讘注讙诇讬诐 讗讬讬转讬谞谉 讛讻讗 讛讗讬 拽专讗 讚讻转讬讘 讘注讙诇 专讗砖讜谉 诇诪讚专砖 讘讬讛 讗诪专 诪砖讛 诇驻谞讬 讛诪拽讜诐 讻讜' 诪砖诇 讗讬谉 讗专讬 谞讜讛诐 讜诪转讗诪抓 讻谞讙讚 砖讗专 讘讛诪讜转 讜讞讬讜转 诪转讜讱 拽讜驻讛 砖诇 转讘谉 诇驻讬 砖讛讜讗 专注讘 讗讬谞讜 诪转讙讗讛 讗诇讗 诪转讜讱 拽讜驻讛 砖诇 讘砖专:



讗诪专 专' 讛讜砖注讬讗 注讚 讬专讘注诐 讛讬讜 讬砖专讗诇 讬讜谞拽讬诐 诪注讙诇 讗讞讚, 讛讬讜 谞注谞砖讬谉 讘注讜谉 注讙诇 讗讞讚 砖诇 诪讚讘专 诪讻讗谉 讜讗讬诇讱 诪砖谞讬诐 讜讙诐 讙' 注讙诇讬诐. 砖谞讬诐, 砖诇 讬专讘注诐. 讙', 砖谞讬诐 砖诇 讬专讘注诐 讜注讙诇 专讗砖讜谉 讜讛专讬 讙'. 讜讛讻讬 讗专讞讬讛 讚拽专讗 诇诪讬诪专 讚讻转讬讘 (讗讬讜讘 诇状讙:讻状讟) 驻注诪讬诐 砖诇砖 注诐 讙讘专 讜讻转讬讘 (注诪讜住 讘壮:讗壮) 注诇 砖诇砖讛 驻砖注讬 讗讚讜诐 讜注诇 讗专讘注讛 诇讗 讗砖讬讘谞讜:



讗诪专 专' 讬爪讞拽 讗讬谉 诇讱 驻讜专注谞讜转 砖讘讗讛 诇注讜诇诐 砖讗讬谉 谞注谞砖讬谉 讘讛 注诇 讗讞讚 诪注砖专讬诐 讜讗专讘注 讘讛讻专注 诇讬讟专讗 砖诇 注讙诇 专讗砖讜谉 讛讻专注 诇讬讟专讗 讻砖讛诪砖拽诇讜转 讘讻祝 讝讜 讜讛驻讬专讜转 讘讻祝 砖谞讬讛 讜讛谉 砖拽讜诇讜转 爪专讬讱 诇讛讜住讬祝 诇讜 讘驻讬专讜转 讻讚讬 砖转讛讗 讻祝 讛诪砖拽诇 谞讜讟讛 诇爪讚 讝讛 讬转专 讜讝讜 讛讬讗 讛讻专注讛 讜讻诪讛 讻讚讬 讛讻专注讛 讟驻讞 讻讚转谞谉 讘驻专拽 讛诪讜讻专 讗转 讛住驻讬谞讛 讜爪专讬讱 诇讛讻专讬注 诇讜 讟驻讞. 讜讻讬 转讬诪讗 诪讻讚讬 讛转诐 诇讻诇讛讜 砖讬注讜专讬 讟驻讞 讘诇讞讜讚 拽讗 讬讛讬讘 诪讗讬 砖谞讗 讚谞拽讟 讛讻讗 讘讛讻专注 诇讬讟专讗 讻诇讛讜 讛讻专讬注讬 谞诪讬 讟驻讞 谞讬谞讛讜 诇讗 拽砖讬讗 讚讗注"讙 讚讻诇讛讜 讟驻讞 谞讬谞讛讜 诇讗 诪讟讬 诇讛讜 讻讬 讛讚讚讬 讚讛讗 讻讬 转拽讬诇 讞讚讗 诇讬讟专讗 拽诇讬诇 诇讬讛 诪转拽诇讗 诪讗讬讚讱 讙讬住讗 (讘讬讛) 讜讻讬 诪讟驻讬 [讘讬讛] 驻讜专转讗 诪讛讗讬 讙讬住讗 谞讞讬转 讻驻讗 讟驻讬 诪讟驻讞 讜讻讬 转拽讬诇 诇讬讛 诪讗讛 诇讟专讬谉 诇讗 谞讞讬转 讟驻讞 注讚 讚诪讟驻讬 讘讬讛 讻砖讬注讜专 诪讗讬 讚诪讟讬 诇讻诇 诇讬讟专讗 讜诇讬讟专讗: 讜讘讬讜诐 驻拽讚讬 讜驻拽讚转讬 注诇讬讛诐 讞讟讗转诐 讗诪专 专讘 讞谞讬谞讗 诇讗讞专 讻"讚 讚讜专讜转 谞讙讘讛 驻转讬拽 讝讛 讗讬讙专转 讝讗转 讻讚讗诪专讬谞谉 讛转诐 谞驻诇 驻讬转拽讗 诪专拽讬注讗. 砖谞讗诪专 讘讬诪讬 爪讚拽讬讛 讜讬拽专讗 讘讗讝谞讬 拽讜诇 讙讚讜诇 拽专讘讜 驻拽讜讚讜转 讛注讬专 爪讗 讜讞砖讜讘 诪诪注砖讛 讛注讙诇 讜注讚 爪讚拽讬讛 谞诪爪讗讜 讘讬讚讱 讻"讚 讚讜专讜转 讻讬爪讚 讘讬诪讬 谞讞砖讜谉 谞注砖讛 讛注讙诇 谞讞砖讜谉 砖诇诪讜谉 讘讜注讝 注讜讘讚 讬砖讬 讚讜讚 砖诇诪讛 专讞讘注诐 讗讘讬讛 讗住讗 讬讛讜砖驻讟 讬讜专诐 讗讞讝讬讛 讬讜讗砖 讗诪爪讬讛 注讜讝讬讛 讬讜转诐 讗讞讝 讬讞讝拽讬讛 诪谞砖讛 讗诪讜谉 讬讗砖讬讛讜 讬讛讜拽讬诐 讘谞讜 讜讬讛讜讻讬谉 讘谞讜 砖诇 讬讜讛讜讬拽讬诐 讛专讬 讻"讚 讗讘诇 讬讛讜讗讞讝 讗讞讬讜 砖诇 讬讜拽讬诐 诇讗 讞砖讬讘 讚讚讜专 讗讞讚 讛讜讗 讜讻谉 爪讚拽讬讛 讚讜专讜 砖诇 讬讜讻讬谉 诇讗 讞砖讬讘 诇讬讛 诇驻讬 砖诇讗 诪诇讱 讬讜讻讬谉 注讚 住讜祝 讬诪讬讜 砖讛专讬 讛讙诇讛 注诐 讛讞专砖 讜讛诪住讙专 讜讛诪诇讬讻讜 爪讚拽讬讛 讚讜讚讜 转讞转讬讜 讜讚讜专 讗讞讚 讛讜讗:



讗讞专 讛讚讘专 讛讝讛 诇讗 砖讘 讬专讘注诐 讻讜' 讗讞专 诪讗讬 讗诪专 专讘讗 讗讞专 砖转驻砖讜 讛拽讘"讛 讻讜' 讘讞诇讜诐 讛讜讛 讗讜 讘诪专讗讛 讛谞讘讜讗讛 砖讻谉 诪专讗讬谉 诇讜 诇谞讘讬讗 讻诪讛 讚讘专讬诐 砖讗讬谞谉 讻注谞讬谉 砖谞讗诪专 (诪诇讻讬诐 讗 讻状讘:讻壮) 讜讬讗诪专 诪讬 讬驻转讛 讗转 讗讞讗讘 讻讜' 讻讗诇讜 讛讜讗 爪专讬讱 诇诪讜注爪讜转讬讛诐 讜讻讘讬讻讜诇 砖讗讬谉 讘讜 讻讞 诇讛讜诇讬讱 讗转 讗讞讗讘 注诇 讻专讞讜 讗讜 诇专爪讜谞讜 诇专诪讜转 讙诇注讚 讗诇讗 讻诇 讝讛 讘诪专讗讛 讛谞讘讜讗讛 讛讬讛 讜讛讗 讚讗诪专讬谞谉 讗讞专 讛讚讘专 讛讝讛 诇讗 砖讘 讬专讘注诐 讻讜' 讗讞专 诪讗讬 讜讗诪专 专讘讗 讗讞专 砖转驻住讜 讻讜' 讚专讱 讛诪砖诇 讛讜讗 讗讜诪专 诇讜诪专 诇讱 砖讛讜讻讬讞讜 讛拽讘"讛 注"讬 谞讘讬讗讬讜 诇讛讞讝讬专讜 讘转砖讜讘讛 讜住专讘 讘讜 讜讛讘讟讬讞讜 讘讟讜讘转 讛注讜诇诐 讛讘讗 讗诐 讬讞讝讜专 讘讜 讜住专讘 讘讜 讻讗讚诐 砖诪住专讘 讘讞讘讬专讜 诇注砖讜转 专爪讜谞讜 注讚 砖转讜驻住 讘讘讙讚讜 讜讛诇讛 注讜诪讚 讘诪专讚讜 讜讛讗讬 讚讗诪专讬谞谉 讜讗谞讬 讜讗转讛 讜讘谉 讬砖讬 谞讟讬讬诇 讘讙谉 注讚谉 讙诐 讝讛 讚专讱 诪砖诇 谞讗诪专 砖讛拽讘诇转 驻谞讬 砖讻讬谞讛 讛讬讗 讙谉 注讚谉 讛讗诪讜专 诇注讛"讘 讘讻诇 诪拽讜诐 讻讚讗诪专讬谞谉 讘讘专讻讜转 (讬"讝.) 讛注讛"讘 讗讬谉 讘讜 诇讗 讗讻讬诇讛 讜诇讗 砖转讬讛 讻讜' 注讚 讜谞讛谞讬谉 诪讝讬讜 砖讻讬谞讛 讜讝讜 讛讬讗 砖讗诪专讜 讜讗谞讬 讜讗转讛 讜讘谉 讬砖讬 谞讟讬讬诇 讘讙谉 注讚谉 讻诇讜诪专 砖讬讛讗 讻讘讜讚讬 诪爪讜讬 注诪讻诐 诇注讛"讘 讜讗转诐 谞讛谞讬谉 诪讝讬讜 讻讘讜讚讬 讜讻诇 讻讱 诇诪讛 诇讛讜讚讬注 专砖注转讜 砖诇 讬专讘注诐 讜讙住讜转 专讜讞讜 砖讻谉 诪爪讜讛 [诇住驻专] 讘讙谞讜转谉 砖诇 专砖注讬诐 讜讻讬 讛讗 讚专' 讗讘讛讜 讛讜讛 专讙讬诇 讚讛讜讛 讚专讬砖 讘砖诇砖讛 诪诇讻讬诐 讞诇砖 讻诇讜诪专 讞诇砖 讜谞讟讛 诇诪讜转 诇砖讜谉 讜讙讘专 讬诪讜转 讜讬讞诇砖 (讗讬讜讘 讬状讚:讬壮) 拽讘讬诇 注诇讬讛 讚诇讗 讚专讬砖 讗转驻讞 谞转专驻讗 讛讚专 拽讗 讚专讬砖 讘讛讜 讗诪专讬 诇讬讛 专讘谞谉 讜诇讗讜 拽讘讬诇转 注诇讱 讚诇讗 讚专砖转 讗诪专 讗讬谞讛讜 诪讬 讛讚专讬 讘讛讜 诪拽诇拽讜诇讬讛讜 讻讬 [讛讬讻讗] 讚讗讛讚专 讘讬 讗谞讗 诪诇诪讚专砖 讘讛讜:





诪讛专砖"讗 - 讞讬讚讜砖讬 讗讙讚讜转

讜讗诪专 讚讻转讬讘 讜砖讞讟讛 砖讟讬诐 讛注诪讬拽讜 讙讜'. 讬专讗讛 讚讛讜讗 专讗讬讛 诇讚专砖讛 讚诇注讬诇 讜住诪讱 讘注讬拽专 讗拽专讗 讚讘转专 讛讻讬 砖诪驻讜专砖 讘讜 讻诇 讛注谞讬谉 砖讝讻专 讚讻转讬讘 讗谞讬 讬讚注转讬 讗驻专讬诐 讜讬砖专讗诇 诇讗 谞讻讞讚 诪诪谞讬 讻讬 注转讛 讛讝谞讬转 讗驻专讬诐 谞讟诪讗 讬砖专讗诇 专"诇 砖讗诪专 注诇 讬专讘注诐 砖谞拽专讗 注"砖 讗驻专讬诐 讜讗诪专 砖讛注诪讬拽 注爪转 砖讟讬诐 诇讛讗诪讬谞讜 讘诪讛 砖讗诪专 讻讬 讗谞讬 诪讜住专 诇讻讜诇诐 注"砖 砖讛讬讛 诪讜讻讬讞 讗转 砖诇诪讛 讘诪讬诇讬 讚砖诪讬讗 讜讗诪专 讗谞讬 讬讚注转讬 讗驻专讬诐 讻诇讜诪专 讬讚注转讬 砖讻讜讜谞转讜 诇专注 讗讘诇 讬砖专讗诇 讚讛讬讬谞讜 讛爪讚讬拽讬诐 砖谞拽专讗讜 讬砖专讗诇 诇讗 谞讻讞讚 诪诪谞讬 诇讻驻讜专 讘讬 讻诪讜 砖讛讬讛 讻讜讜谞转 讬专讘注诐 讘讞转讬诪转 讛爪讚讬拽讬诐 讜诪驻专砖 诇讛 注转讛 讛讝谞讬转 讗驻专讬诐 诇注讘讜讚 注讘讜讚转 讻讜讻讘讬诐 注讙诇讬 讛讝讛讘 讜注诇 讬讚讜 谞讟诪讗 讬砖专讗诇 讻诪"砖 讬专讘注诐 讛讞讟讬讗 讬砖专讗诇 讜讗讙讘 讚谞拽讟 转诇诪讜讚讗 讛讗讬 拽专讗 拽诪讬讬转讬 谞诪讬 诪讗讬 讚讚专讬砖 讘讬讛 专"讬 讗诪专 讛拽讘"讛 讛诐 讛注诪讬拽讜 讻讜' 专"诇 讛诐 讛注诪讬拽讜 讬讜转专 诪砖诇讬 讻讜' 砖讛注诪讬拽讜 注爪转诐 诇注谞讜砖 讘注讜讘专 注诇 爪讜讜讬讬诐 讬讜转专 诪砖诇讬 讻讬 讗诇讜 诇讗 讛讬讛 注讜谞砖诐 诪讬转讛 诇讬讚拽专 讘讞专讘 专拽 讘注讜谞砖 拽诇 诪诪谞讜 诇讗 讛讬讛 注讜讘专 注诇 诪爪讜转 注砖讛 砖诇 转讜专讛 诇注诇讜转 诇专讙诇 诇讬专讜砖诇讬诐 讗讘诇 诪驻谞讬 讬专讗转 注讜谞砖 诪讬转讛 诇讬讚拽专 讘讞专讘 讛讬讛 注讜讘专 注诇 诪爪讜转 注砖讛 讚讗讬谉 诇讱 讚讘专 砖注讜诪讚 讘驻谞讬 驻拽讜讞 谞驻砖 讜拽"诇:


注转 诪讝讜诪谞转 诇驻讜专注谞讜转 讜讘讬讜诐 驻拽讚讬 讜讙讜'. 注讬讬谉 驻讬专砖"讬 诇驻讬 驻讬专讜砖讜 谞专讗讛 砖讗诪专 讻谉 注诇 诪注砖讛 诪专讙诇讬诐 讗讘诇 讛拽专讗 讻转讬讘 讘诪注砖讛 注讙诇 讜讻讚诇拽诪谉 讘砖诪注转讬谉 讜注"讻 谞专讗讛 讬讜转专 诇驻专砖 注诇 讬"讝 讘转诪讜讝 讘诪注砖讛 注讙诇 讻讚讗诪专讬谞谉 讘住讜祝 转注谞讬转 讛' 讚讘专讬诐 讗讬专注讜 诇讗讘讜转讬谞讜 讘讬"讝 讘转诪讜讝 讘讜 谞砖转讘专讜 讛诇讜讞讜转 讜讘讟诇 讛转诪讬讚 讜讛讜讘拽注讛 讛注讬专 讜砖专祝 讗转 讛转讜专讛 讻讜' 讜讚讜"拽:


注转 诪讝讜诪谞转 讻讜'. 诪讘讜讗专 讻讬 讛砖"讬 诪讘讬讗 讛讟讜讘 讜讛专注 诇注讜诇诐 拽专讜讘 诇讟讘注 讜注"讻 讻砖诪讘讬讗 讛讟讜讘 诇讗讚诐 诇驻讬 砖讻专讜 诪讘讬讗讜 讘注转 讛诪讝讜诪谉 诇讟讜讘讛 讻驻讬 讛诪讝诇 砖讘讗讜转讜 讝诪谉 讜讻谉 诇讛讬驻讱 讘专注讛 讻砖诪讘讬讗 讛注讜谞砖 诇讗讚诐 诪讘讬讗 讘注转 讛诪讝讜诪谉 诇专注讛 讻驻讬 讛诪讝诇 砖讘讗讜转讜 讝诪谉 讜讻谉 讬转讘讗专 诪拽讜诐 诪讜讻谉 讻讜' 讻驻讬 讛诪讝诇 讛砖讜诇讟 讘讗讜转讜 诪拽讜诐:


讜讬专讘注诐 讬爪讗 讻讜' 讻砖讬爪讗 诪驻讬转拽讛 讻讜'. 讚诇讗 讛诇"诇 诪讛讬讻谉 讬爪讗 讜砖讛讬讛 注诇讬讜 砖诇诪讛 讞讚砖讛 讜砖讛讬讜 诇讘讚诐 讘砖讚讛 讗诇讗 讚讛"诇 诇诪讻转讘 讜讬讛讬 讘注转 讛讛讬讗 讜讬诪爪讗 讗讞讬讛 讛砖讬诇讜谞讬 讗转 讬专讘注诐 讜讬转驻讜砖 讗讞讬讛 讘砖诇诪讛 讗砖专 注诇讬讜 讙讜' 讜注"讻 讚专砖讜 讘讜 讛谞讱 讚专砖讜转 讜注谞讬谉 讬爪讗 诪驻讬转拽讛 砖诇 讬专讜砖诇讬诐 注讬讬谉 讘驻讬专砖"讬 讜讘注专讜讱 驻讬' 讬爪讗 诪谉 讛讻转讘 讛讻转讜讘 诇爪讚讬拽讬诐 诇注转讬讚 砖讬讞讬讜 讜讬砖诪讞讜 讘讬专讜砖诇讬诐 讻讜' 注"砖:


诪讛 砖诇诪讛 讞讚砖讛 讗讬谉 讻讜' 讗祝 转讜专转讜 讻讜'. 讚讬诪讛 转讜专转 转"讞 诇砖诪诇转讜 讜讻诪"砖 砖诪诇讛 诇讻讛 拽爪讬谉 讙讜' 诇驻讬 砖讛转"讞 谞讬讻专 讘砖诪诇转讜 讜讟诇讬转讜 砖讛讬讗 诪砖讜谞讛 诪讟诇讬转 砖诇 讗讞专 讻诪"砖 讘诪住讻转 讘"讘 讜讗诪专 砖讛讬转讛 转讜专转讜 讻砖诇诪讛 讞讚砖讛 讛诪讞讜讜专转 注讚讬讬谉 讘诇讬 专讘讘 讜讗砖诪讜注讬谞谉 讘讚专砖 讛讝讛 砖讻砖专 讛讬讛 讬专讘注诐 讘讗讜转讜 砖注讛 讻砖谞转诪谞讛 诇诪诇讱 注诇 讬讚讬 讗讞讬讛:


讜讗诪专 砖讻诇 转"讞 讚讜诪讬谉 诇驻谞讬讛诐 讻注砖讘讬 讻讜'. 诇驻讬 砖讙讚讜诇讬 讛转讜专讛 谞讚诪讜 诇讗专讝讬 讛诇讘谞讜谉 讜拽讟谞讬诐 砖诇驻谞讬讛诐 讚讜诪讬谉 诇注砖讘讬 讛砖讚讛 砖讛讜讗 谞诪讜讱 诇驻谞讬 讛讗专讝讬诐:


诇讻谉 转转谞讬 砖诇讜讞讬诐 讜讙讜' 诪讬 砖讛专讙 讗转 讛驻诇砖转讬 讜讛讜专讬砖 讻讜' 注讬' 驻讬专砖"讬 讻讗谉 讜讘住驻专 诪讬讻讛 诪驻讜专砖 讬讜转专:


讜讗讜诪专 讗讬谉 驻砖注 讜讙讜'. 砖讛讜讗 讞讜砖讘 讚讘专 讝讛 诇注讘讬专讛 拽诇讛 讜讗讬谉 驻砖注 砖讛讜讗 诪专讚 讻诪讜 砖讙讝诇 讗讘讬讜 讜讗诪讜 砖讬讞砖讜讘 砖讗讬谉 讝讛 讙讝诇讛 砖讗讘讬讜 讜讗诪讜 讬诪讞诇讜 诇讜 讙诐 砖讬讛讬讛 诇讗讞专 讝诪谉 砖诇讜 讜讗诪专 砖讗讬谞讜 讻谉 讗诇讗 注讘讬专讛 讙讚讜诇讛 讛讬讗 讘讬讚讜 砖讞讘专 讛讜讗 诇讗讬砖 诪砖讞讬转 讚讻诪讜 砖讬专讘注诐 讛砖讞讬转 讜讛驻专讬讚 讗转 讬砖专讗诇 诪讗讘讬讛诐 砖讘砖诪讬诐 砖诇讗 讬注诇讜 诇专讙诇 诇诪拽讜诐 砖讛砖讻讬谞讛 砖专讜讬讛 砖诐 诇讘专讱 诪砖诐 讗转 讬砖专讗诇 讻谉 讝讛 砖讗讬谞讜 诪讘专讱 讘专讻转 讛谞讛谞讬谉 诪讜谞注 诪诇讘专讱 讗转 讬砖专讗诇 讻驻讬专砖"讬 讜注讬讬谉 讘讞讬讚讜砖讬谞讜 驻专拽 讻讬爪讚 诪讘专讻讬谉 讜注"讝 诪讬讬转讬 讜讬讚讞 讜讙讜' 讗转 讬砖专讗诇 诪讗讞专讬 讛' 讙讜' 讻讘' 诪拽诇讜转 讛诪转讬讝讜转 讻讜' 讚讛讬讬谞讜 砖注"讬 注讘讜讚转 讻讜讻讘讬诐 砖注砖讛 讛讚讬讞谉 讜讛驻专讬讚谉 诪讗讞专讬 讛' 砖诇讗 诇诇讻转 诇讬专讜砖诇讬诐 讗砖专 砖诐 爪讜讛 讛' 讗转 讛讘专讻讛 讜讗诪专 讻讘' 诪拽诇讜转 讻讜' 讬砖 诇驻专砖 砖讗诪专 讻谉 注"砖 讘' 注讙诇讬诐 砖注砖讛 讛讗讞讚 讘讚谉 讜讛讗讞讚 讘讘讬转 讗诇 讻讘' 诪拽诇讜转 砖讻"讗 诪转讝转 讗转 讞讘专转讛 诪诪拽讜诪讛 讻谉 谞驻专讚讜 讬砖专讗诇 诪诪拽讜诐 讬专讜砖诇讬诐 诇讚谉 讜诇讘讬转 讗诇 诇讘' 诪拽讜诪讜转 专讞讜拽讬诐 讝讛 诪讝讛 讜拽"诇:


讘砖讘讬诇 讻住祝 讜讝讛讘 讻讜'. 谞拽讟 谞诪讬 讻住祝 注"砖 讛讻转讜讘 讜讻住祝 讛专讘转讬 诇讛诐 讜讝讛讘 注砖讜 诇讘注诇 讚专"诇 讚讛讜讛 住讙讬 诇讛诐 讘专讘讜讬 讻住祝 讗讘诇 注"讬 讛讝讛讘 砖谞讜住祝 诇讛诐 注砖讜 讛注讙诇 诪转讜讱 专讘讜讬 讛讟讜讘讛 讜注讬讬谉 讘讝讛 讘讞讚讜砖讬谞讜 讘诪住讻转 讘专讻讜转 讜拽"诇:


讬讜谞拽讬诐 诪注讙诇 讗讞讚 讜讻讜'. 注谞讬谉 讬谞讬拽讛 讝讜 讻诪讜 砖讗讬谉 专讗讜讬 诇讛谞讬拽 诪注讙诇 讜讗讚专讘讛 讛讜讗 专讜爪讛 诇讬谞拽 讻讱 讬砖专讗诇 诇讗 讛讬讜 专讗讜讬诐 诇讗讜转讜 诪注砖讛 诇讛谞讬拽 诪谉 讛诪注砖讛 讛注讙诇 讻讚讗诪专讬谞谉 驻"拽 讚诪住讻转 注"讙 讜讗诪专 讚讙诐 诪讻讗谉 讜讗讬诇讱 讛讬讜 讬讜谞拽讬诐 诪讘' 讜讙' 注讙诇讬诐 讻讬 讚讜专讜 砖诇 讬专讘注诐 诇讗 讛讬讜 专讗讜讬诐 诇讗讜转讜 诪注砖讛 讗讘诇 讬专讘注诐 讛讻专讬讞 讗讜转诐 诇讻讱 讻讚讗诪专讬谞谉 诇注讬诇 讜讚讜"拽:


讗讬谉 诇讱 讻诇 驻讜专注谞讜转 讻讜'. 讗诪专 讻谉 诇驻讬 砖诪讬谞讬 讛驻讜专注谞讜转 讘讗讬谉 讻驻讬 讛注讘讬专讜转 讻诪"砖 讘驻"讬 诪讗诪专讜转 讝' 诪讬谞讬 驻讜专注谞讬讜转 讘讗讬谉 诇注讜诇诐 注诇 讝' 讙讜驻讬 注讘讬专讜转 讻讜' 讜讻讚讗诪专讬谞谉 驻专拽 讘诪讛 诪讚诇讬拽讬谉 讗诪专 专"讬 讻讗谉 砖注讜谞砖 注讜谉 讛注讙诇 讬讘讗 注诇 讻诇 诪讬谞讬 驻讜专注谞讬讜转. 讜讗诪专 砖讗讬谉 讘讛 讗讞讚 诪讻"讚 讘讛讻专注 讻讜'. 诇驻讬 砖讚讬诪讛 讛讻转讜讘 讛讝讻讬讜转 讜讛讞讟讗讬诐 讻讗诇讜 讛诐 讘讻祝 诪讗讝谞讬诐 讻诪"砖 谞讜砖讗 注讜谉 讻讚讗诪专讬谞谉 驻专拽 拽诪讗 讚专"讛 砖讗诐 讛讝讻讬讜转 诪专讜讘讬谉 诪讻专讬注讬谉 诇讟讜讘讛 讜讗诐 讛讞讟讗讬诐 诪专讜讘讬诐 诪讻专讬注讬谉 诇专注讛 讗诪专 砖讝讛 注讜谉 注讙诇 讛专讗砖讜谉 砖讛讜讗 转讞诇转 讻诇 讞讟讗讬诐 砖诇 讬砖专讗诇 砖讗诪专 注诇讬讛 讛讻转讜讘 讞讟讗 讛注诐 讛讝讛 讞讟讗讛 讙讚讜诇讛 讛讬讗 诪讻专注转 讻祝 诪讗讝谞讬诐 砖讗祝 讗诐 讛讝讻讬讜转 讜讛讞讜讘讜转 砖拽讜诇讬诐 讗讝 讘讚讜专 讛讛讜讗 注讜谉 讛注讙诇 讛专讗砖讜谉 讛讜讗 诪讻专注转 砖讬讛讬讜 讛注讜谞讜转 诪专讜讘讬谉 讻诪"砖 讜讘讬讜诐 驻拽讚讬 讙讜' 专"诇 讜讘讬讜诐 驻拽讚讬 注诇 讛讝讻讬讜转 讜讛讞讜讘讜转 砖诇讛诐 讗讝 讜驻拽讚转讬 注诇讬讛诐 注诇 讛讻祝 诪讗讝谞讬诐 讗转 讞讟讗转诐 讝讗转 砖讬讛讬讜 讛诐 诪讻专讬注讬诐 讗转 讛讝讻讬讜转. 讜讗诪专 砖诇讗讞专 讻"讚 讚讜专讜转 谞讙讘讛 驻住讜拽 讻讜' 专"诇 砖讘讗讜转讜 诪注砖讛 讛讬讜 讬砖专讗诇 专讗讜讬诐 讞"讜 诇讻诇讬讛 讻诪"砖 讜讗讻诇诐 讜讗注砖讛 讙讜' 讜注"讬 转驻诇转 诪砖讛 谞转讘讟诇讛 讛讙讝专讛 讗讝 讗讘诇 谞转拽讬讬诐 讜谞讙讘讛 驻住讜拽 讝讛 讘讞讜专讘谉 讛讘讬转 砖谞讗诪专 拽专讘讜 驻拽讜讚讜转 讛注讬专 讙讜' 讛谉 讘' 驻拽讜讚讜转 讛讗' 注讜谉 砖讛讬讛 讻讘专 讘诪注砖讛 注讙诇 谞拽专讘 注转讛 诇注讜谞讜转 讛讚讜专 讛讛讜讗. 讜讗诪专 讜讗讬砖 讻诇讬 诪砖讞转讜 讘讬讚讜 讙诐 砖讻讘专 讘讬讟诇 诪砖讛 驻拽讜讚转 讛讙讝专讛 讛谞讛 注转讛 讗讬砖 讻诇讬 诪砖讞转讜 讘讬讚讜 诪讜讻谉 讛讙讝讬专讛 诇讘讗 讜讗讬谉 诪注讻讘 讘砖注转 讛讞讜专讘谉 讜讚讜"拽:


诪讗讬 讗讞专 讻讜'. 诇驻讬 砖讻诇 讛注谞讬谉 砖诇驻谞讬讜 讗讬谞讜 诪讚讘专 讘讬专讘注诐 专拽 讘诪注砖讛 谞讘讬讗 砖讗讻诇讜 讗专讬讛 讜诇讻讱 拽讗诪专 诪讗讬 讗讞专 诪讛 注谞讬谉 讝讛 诇诪注砖讛 砖诇驻谞讬讜 讚诪诇转 讗讞专 诪砖诪注讜 砖讘住讘转 讛讚讘专 砖谞讝讻专 诇诪注诇讛 讘讗 注谞讬谉 砖讝讻专 讻讗谉. 讜讗诪专 砖转驻砖讜 讛拽讘"讛 讻讜'. 讚诪讚讻转讬讘 诇讗 砖讘 讙讜' 诪砖诪注 砖讛诪讘讜拽砖 诪诪诇转 讗讞专 砖讬讞讝讜专 讘讜 讗"诇 讗谞讬 讜讗转讛 讜讘谉 讬砖讬 谞讟讬讬诇 讻讜' 讘谉 讬砖讬 讘专讗砖 讻讜' 讜讛讬讬谞讜 讗讞专 诪诪讛 砖讗诪专 诇讜 讛拽讘"讛 砖讘谉 讬砖讬 讬讛讬讛 讘专讗砖 讜讛讜讗 讬讛讬讛 讛讗讞专 诇讻讱 诇讗 砖讘 讬专讘注诐 讻讜' 讜拽"诇:





讞讻诪转 砖诇诪讛

讙诪' 讜砖讞讟讛 砖讟讬诐 爪专讬讱 诇讛讬讜转 住讟讬诐. 转谞讗 诪砖讜诐 专' 讬讜住讬 注转 讛讬讗 诪讝讜诪谞转 诇驻讜专注谞讜转 讜讬讛讬 讘注转 讛讛讬讗 讜讬专讚 讬讛讜讚讛 讜讙讜' 转谞讗 诪砖讜诐 专' 讬讜住讬 注转 讛讬讗 诪讝讜诪谞转 诇专注讛 讘注转 驻拽讜讚转诐 讬讗讘讚讜 转谞讗 诪砖讜住 专' 讬讜住讬 注转 诪讝讜诪谞转 诇驻讜专注谞讜转 讘注转 专爪讜谉 注谞讬转讬讱 转谞讗 诪砖讜诐 专' 讬讜住讬 注转 诪讝讜诪谞转 诇讟讜讘讛 讜讘讬讜诐 驻拽讚讬 讜驻拽讚转讬 注诇讬讛诐 讞讟讗转诐 转谞讗 诪砖讜诐 专' 讬讜住讬 注转 讛讬讗 诪讝讜诪谉 诇驻讜专注谞讜转 讜讬诇讱 专讞讘注诐 讻讜' 讻爪"诇:


专砖"讬 讘讚"讛 讜砖讞讟讛 讻讜' 诇注"讝 讛注诪讬拽讜 讻讜' 讛讚"讗:


讘讚"讛 讜讗谞讬 诪讜住专 讻讜' 讚注讘专 讘注砖讛 诇"讗 砖讟讬诐 讻讜' 讻爪"诇. 讜谞"讘 讻讱 谞专讗讛 诇讬. 讘讚"讛 讜讬讛讬 讘注转 讻讜' 诪讝讜诪谞转 诇专注讛 砖转诪专 讻讜' 砖谞讬 讘谞讬讜 讻爪"诇 讜讛住"讚 讜讗讞专 讻讱 诪转讞讬诇 讛讚讘讜专 讘砖讻诐 诪讻专讜 讻讜'. 讘讚"讛 砖讜诐 讚讜驻讬 讙诪讙讜诐 讘转诇诪讜讚 讛住"讚 讜讗讞专 讻讱 诪转讞讬诇 讛讚讘讜专 砖讞讚砖讜 讚专砖讜 讚讘专讬 讻讜':


讘讚"讛 讬爪讗转 讘转 拽讜诇 讻讜' 讗转 讬专讘注诐 讛住"讚:


讘讚"讛 讗讞讚 诪讻"讚 讘讛讻专注 讻讜' 讛讚"讗:


讘讚"讛 诇讗讞专 讻"讚 讚讜专讜转 诇诪注砖讛 讛注讙诇 讛住"讚:


讘讚"讛 驻住讜拽 讝讛 讻讜' 爪讚拽讬讛 讚讜专 讘讗驻讬' 谞驻砖讬讛 讻讜' 讻爪"诇:





专砖"砖

讙诪专讗 讗讞讗讘 注讘讚 讗转 讛讘注诇 诪注讟 讻讜'. 讻爪"诇:



砖诐 讻讬 砖讻诐 讘讗 讻"讬 讻讜'. 讻爪"诇:



砖诐 讜讬讚讞 讬专讘注诐 讗转 讬砖专讗诇 讻讜'. 讻爪"诇. 讜讘谉 谞讘讟 诇讬转讗 讘诪拽专讗:



砖诐 拽讜诇 讙讚讜诇 诇讗诪专 拽专讘讜 驻拽讚讜转 讻讜'. 讻爪"诇:



专砖"讬 讚"讛 讜讘讬讜诐 驻拽讚讬. 讘讟"讘 砖讘讻诇 砖谞讛 诪讗讜转谉 讻讜'. 讻"谞 讚爪"诇 讜讻讜讜谞转讜 诇诪讛 砖诪讘讜讗专 讘住讜祝 转注谞讬转 讘驻讬专讜砖讜 砖讘讻诇 讟"讘 诪转讜 诪讛诐:



专砖"讬 讚"讛 诪驻转拽讛. 讛讻转讜讘 讜讞转讜诐 讘讛. 讻爪"诇:



专砖"讬 讚"讛 砖讜诐 讚讜驻讬. 讙讬诪讙讜诐 讘转诇诪讜讚讜. 讻爪"诇:



专砖"讬 讚"讛 讗讬谉 讗讘讬讜. 讜讛讜讗 讙讜讝诇 诇讛拽讘"讛 讻讜'. 讻爪"诇:



专砖"讬 讚"讛 讗讞讚 诪讻"讚. 讘讘"讘 诪驻专砖 讻诪讛 讛讜讬 讛讻专注 诇讬讟专讗. 讻爪"诇:





讛讙讛讜转 讬注讘"抓

讙诪' 讗诪专 专"讞 讘"驻 讬爪讗讛 讘转 拽讜诇 讜讗诪专讛 讻讜'. 谞"讘 讗注"驻 砖讻讘专 讬爪讗讛 讘"拽 讘讬诪讬 讚讜讚 专讞讘注诐 讜讬专讘注诐 讬讞诇拽讜 讛诪诇讜讻讛 [砖讘转 谞"讜 讘' 讬讜诪讗 讻"讘 讘'] 诪诇讘讚 谞讘讜讗转 讗讞讬讛 讘住讘转 讞讟讗 砖诇诪讛. 诪"诪 讻砖讛讞诪讬抓 讬专讘注诐 谞讗诪专 讛诐 讛诪诇讬讻讜 讜诇讗 诪谞讬 砖诇讗 讛讘讟讬讞讜 讛拽讚讜砖 讘专讜讱 讛讜讗 诇讬专讘注诐 讘诪诇讜讻讛 讗诇讗 注"诪 砖讬讛讗 讻砖专 讜讙诐 讝讗转 诇讗 诇讞诇讜讟讬谉 讻诪"砖 [诪诇讻讬诐 讬讗] 讗讱 诇讗 讻诇 讛讬诪讬诐:


砖诐 讜讬讚讞 讬专讘注诐 "讘谉 谞讘讟". 谞诪讞拽:


砖诐 讗讞专 砖转驻住讜 讛拽讚讜砖 讘专讜讱 讛讜讗 诇讬专讘注诐 讘讘讙讚讜 讻讜'. 谞"讘 砖诪讗 诇砖讜谉 讘讙讬讚讛 讛讜讗 讻诪讜 讘讘讙讚讜 讘讛 讚拽专讗. 专"诇 讗注"驻 砖讘讙讚 讘讛拽讘"讛 诇讗 谞注诇 讛驻专讙讜讚 讘驻谞讬讜:





讘谉 讬讛讜讬讚注

讜职讗址祝 讗植讞执讬旨指讛 讛址砖旨讈执讬诇讜止谞执讬 讟指注指讛 讜职讞指转址诐 (诪诇讻讬诐 讗' 讬讘, 讻讜) (诪诇讻讬诐 讘 讬, 诇讗). 讛谞讛 讞诇讬诇讛 诇讞砖讜讘 注诇 讗讜转讜 爪讚讬拽 砖讝讻讛 诇谞讘讜讗讛 注爪讜诪讛 砖讛讬讗 诪讚专讙讛 砖谞讬讛 诇诪讚专讙转 诪砖讛 专讘讬谞讜 注"讛 砖诇讗 讝讻讛 讗讞专 讻诪讜讛讜 砖讬讟注讛 讘讟注讜转 砖讟注讜 讘讜 讛诪讜谉 讛注诐 砖讞砖讘讜 诇注讘讜讚 注讘讜讚讛 讝专讛 讻驻砖讜讟讛 讗讱 专拽 讞砖讘讜 讚诇谞住讜转诐 讘讗 讜诇讗 诇注讘讜讚 诪诪砖 讚讘讗诪转 讙诐 注诇 讻讛讗讬 讙讜谞讗 讗住讜专 诇讞转讜诐.
讗讱 谞专讗讛 诇讬 讘住"讚 砖讟注讛 诇驻专砖 讛讗讬 注讘讜讚讛 讝专讛 讗讬谞讜 专爪讜谞讜 诇讜诪专 注讘讜讚转 驻住诇 讗诇讗 注讘讜讚讛 砖讛讬讗 砖诪讜砖 讜诪诇讗讻讛 砖讛讬讗 讝专讛 诪诪谞讜 砖讗讬谞讛 诇驻讬 讻讘讜讚讜 讜讻讗砖专 讟注讛 讻讬讜爪讗 讘讝讛 讙专砖讜谉 讘谉 诪谞砖讛 讚讗讬转讗 讘讙诪专讗 讚讘转专讗 驻专拽 讞' (讘讘讗 讘转专讗 拽讬.) 诇讗讜 诪诪砖讛 拽讗转讬转 讚讻转讬讘 讘讬讛 '讜职讗址转指旨讛 驻止旨讛 注植诪止讚 注执诪指旨讚执讬' (讚讘专讬诐 讛, 诇讗) 讜注讻砖讬讜 转注砖讛 讻讜诪专 诇注讘讜讚讛 讝专讛? 讗诪专 诇讛诐 讻讱 诪拽讜讘诇谞讬 诪讘讬转 讗讘讬 讗讘讗 诇注讜诇诐 讬砖讻讬专 讗讚诐 注爪诪讜 诇注讘讜讚讛 讝专讛 讜讗诇 讬爪讟专讱 诇讘专讬讜转, 讜讛讜讗 讗讬谞讜 讬讜讚注 诪讗讬 注讘讜讚讛 讝专讛 注讘讜讚讛 砖讛讬讗 讝专讛 讛讬诪谞讜 讻讚讗诪专 诇讬讛 专讘讬 诇专讘 讻讛谞讗 谞讟讜砖 谞讘诇转讗 讘砖讜拽讗 讜砖拽讜诇 讗讙专讗 讜诇讗 转讬诪讗 讙讘专讗 专讘讗 讗谞讗 讜讝讬诇讗 讘讬 诪讬诇转讗 注讬讬谉 砖诐.
讜讙诐 讻讗谉 驻讬专砖 讬专讘注诐 讚讘专 讝讛 诇驻谞讬 讗讞讬讛 讛谞讘讬讗 注"讛 讻讱 '讗植驻执讬诇旨讜旨 诇职诪执驻职诇址讞 诇址注植讘讜止讚指讛 讝指专指讛' 专爪讜谞讜 诇讜诪专 讗驻讬诇讜 砖讬讙讝讜专 注诇讬讛诐 诇注讘讜讚 讘注讘讜讚转 讛诪诇讱 注讘讜讚讛 砖讛讬讗 讝专讛 诪讻诐 讜讗讬谞讛 诇驻讬 讻讘讜讚诐 讘诇砖讜谉 讛讝讛 讻转讘 讘砖讟专 讛拽讘诇讛 诇注讘讜讚 注讘讜讚讛 讝专讛 讜诇讗 讻转讘 '诇职诪执驻职诇址讞 诇址注植讘讜止讚址转 讻旨讜止讻指讘执讬诐' 讜讛讜讗 驻讬专砖 讚讘专 讝讛 诇驻谞讬 讗讞讬讛 讛谞讘讬讗 注"讛 讻讗砖专 讻转讘谞讜 讗讱 诇讛诪讜谉 讛注诐 驻讬专砖 诇讛诐 '诇职诪执驻职诇址讞 诇址注植讘讜止讚址转 讻旨讜止讻指讘执讬诐' 讜专拽 诇爪讚讬拽 砖讛讜讗 诪注讻讘 讘讚讘专 讝讛 讗讜诪专 诇讜 讛专砖注 讞"讜 讗讬谉 讻讜谞转讜 诇诪驻诇讞 诪诪砖 讗诇讗 诇谞住讜转 讗转讻诐 诪转讻讜讜谉.
讜讚注 讚注诐 讻诇 讝讛 诪讗讞专 砖讬爪讗 转拽诇讛 讜诪讻砖讜诇 诪讻讞 讞转讬诪转讜 谞转讙诇讙诇 讘专讘讬 砖诪注讜谉 讘专 讬讜讞讗讬 讜住讘诇 爪注专 诪注专讛 砖诇砖志注砖专讛 砖谞讬诐 讜讻诪讜 砖讗诪专讜 讛诪拽讜讘诇讬诐 讝"诇 讜讛讘讬讗 讚讘专讬讛诐 讛专讘 驻转讞 注讬谞讬诐 讝"诇 注讬讬谉 砖诐. 讜谞专讗讛 诇讬 讘住"讚 诇讻谉 谞拽专讗 讘旨侄谉 讬讜止讞址讗讬 砖讘砖诐 讬讜止讞址讗讬 专诪讜讝 讗植讞执讬旨指讛 砖讗诐 转砖讘专 讗讜转 讜讗"讜 砖诇 讬讜讞讗讬 诇注砖讜转讜 讘' 讗讜转讬讜转 讗"讛 讗讝 '讬讜止讞址讗讬' 讬讛讬讛 '讗执讬 讗植讞执讬旨指讛' 讚讗讬转讗 讘诪讚专砖 专讘讗 驻专砖转 诇讱 诇讱 注诇 驻住讜拽 专指讗讜旨 讗执讬执旨讬诐 讜职讬执讬专指讗讜旨 (讬砖注讬讛 诪讗, 讛) 讚讗讬讬诐 讻讬谞讜讬 诇讘谞讬 讗讚诐, 讜讗诐 讻谉 讗讚诐 诪住讜讬讬诐 谞拽专讗 讗执讬 讜讝讛讜 '讗执讬 讗植讞执讬旨指讛' 讜住讘诇 爪注专 诪注专讛 砖诇砖志注砖专讛 砖谞讬诐 讻诪谞讬谉 讗讞讚 [13] 诇转拽谉 讙专诪讗 砖讛讬讛 诪住讬讘转讜 讘注讘讜讚讛 讝专讛 砖驻讙诪讜 讘讗讞讚. 讜诇讻谉 讘讞专 专讘讬 砖诪注讜谉 讘专 讬讜讞讗讬 诪拽讜诐 讘讙谉 注讚谉 讛转讞转讜谉 砖砖诐 诪讜砖讘 讛谞驻砖 注诐 讗讞讬讛 讛谞讘讬讗 注"讛. 讜讘讝讛 诪讜讘谉 讛讟注诐 砖讘转讞讬诇转 讗讚专讗 专讘讗 拽讚讬砖讗 驻转讞 专讘讬 砖诪注讜谉 讜讗诪专 讗指专讜旨专 讛指讗执讬砖讈 讗植砖侄讈专 讬址注植砖侄讉讛 驻侄住侄诇 讜旨诪址住值旨讻指讛 (讚讘专讬诐 讻讝, 讟讜) 讻讬 讛讜讗 讘讗 诇转拽谉 讛诪讻砖讜诇 砖谞注砖讛 讘讝讛 讬讛讬 专爪讜谉 讝讻讜转 讗讞讬讛 讛谞讘讬讗 注"讛 讜讝讻讜转 专讘讬 砖诪注讜谉 讘专 讬讜讞讗讬 讬讙讬谞讜 讘注讚讬谞讜 讗诪谉 讻谉 讬讛讬 专爪讜谉.



注值转 诪职讝讜旨诪旨侄谞侄转 诇职讟讜止讘指讛. 谞专讗讛 诇讬 讘住"讚 讟讜止讘 讝讻专 讟讜止讘指讛 谞拽讘讛 注诇 讚专讱 诪讛 砖讗诪专 专讘讬谞讜 诪讛专"诐 讗诇砖讬讱 讝"诇 讘专讬讘 讜诪专讬讘讛 专执讬讘 讝讻专 砖讗讬谞讜 诪讜诇讬讚 诪职专执讬讘指讛 谞拽讘讛 砖讬讜诇讚转 讻诪讛 转讜诇讚讜转 砖诇 专执讬讘 讜讻谉 讻讗谉 '注值转 专指爪讜止谉' (讬专诪讬讛 谞讗, 讬讞) 诪职讝讜旨诪旨侄谞侄转 诇职讟讜止讘指讛 诇砖讜谉 谞拽讘讛 砖诪讜诇讚转 讻诪讛 诪讬谞讬 讟讜讘.



砖讈侄讬旨指爪指讗 诪执驻旨职转指拽指讛旨 砖讈侄诇 讬职专讜旨砖讈指诇址讬执诐 (诪诇讻讬诐 讗 讬讗, 讻讟). 谞专讗讛 诇讬 讘住"讚 讛驻转拽讛 砖诇 讬专讜砖诇讬诐 讛讬讗 诪讛 砖讻转讜讘 注诇讬讛 驻住讜拽 讝讛 讻执旨讬 诪执爪执旨讬旨讜止谉 转值旨爪值讗 转讜止专指讛 讜旨讚职讘址专 讛殖' 诪执讬专讜旨砖指讈诇指鈥嵵醋� (诪讬讻讛 讚, 讘) 砖砖诐 住谞讛讚专讬 讙讚讜诇讛 砖诪讛诐 讛讜专讗讛 讬讜爪讗讛 诇讻诇 讬砖专讗诇 讜讛讜讗 讛讬讛 讘注诇 转讜专讛 注爪讜诐 诪讗讚 砖专讗讜讬 诇讬砖讘 讘住谞讛讚专讬 讙讚讜诇讛 讜注转讛 砖讬爪讗 诪讬专讜砖诇讬诐 讜谞注拽专 诪诪谞讛 诪诪讬诇讗 讬爪讗 诪讗讜转讛 驻转拽讛.
讗讜 讬讜讘谉 讘住"讚 '讬旨指爪指讗' 诪砖谞讬 讚讘专讬诐 讬拽专讬诐 讛专诪讜讝讬诐 讘讗讜转讬讜转 讬职专讜旨砖讈指诇址讬执诐 砖讛诐 讬执专职讗侄讛 讜职砖讈指诇讜止诐 讻讬 讬讚讜注 讬专讜 [216] 砖诇 砖诐 讬专讜砖诇诐 讛讜讗 诪住驻专 讬执专职讗侄讛 [216] 讜砖诇诐 砖诇 讬专讜砖诇诐 讛讜讗 讛砖诇讜诐 讜注转讛 讘讬爪讬讗转讜 诪砖诐 谞住转诇拽讛 诪诪谞讜 讛讬专讗讛 讜谞住转诇拽 诪诪谞讜 讛砖诇讜诐 讘诪讞诇讜拽转 砖讞诇拽 注诇 诪诇讻讜转 讘讬转 讚讜讚.



诪址讛 砖旨讉址诇职诪指讛 讞植讚指砖讈指讛 讗值讬谉 讘旨指讛旨 砖讈讜旨诐 讚旨讜止驻执讬 讗址祝 转旨讜止专指转讜 砖讈侄诇 讬指专指讘职注指诐 诇止讗 讛指讬指讛 讘旨指讛旨 砖讈讜旨诐 讚旨讜止驻执讬 (诪诇讻讬诐 讗' 讬讘, 讻讜). 谞专讗讛 讛讻讜谞讛 砖讛讬讛 诪讻讜讬谉 讗诇讬讘讗 讚讛诇讻转讗 砖诇讗 讛讬讛 讗讜诪专 讚讘专 砖讬讜讻诇 讗讚诐 诇驻转讜讞 驻讬讜 讻谞讙讚讜 诇住转讜专 讚讘专讬讜 讜讝讛讜 砖讗诪专 诇止讗 讛指讬指讛 讘旨指讛旨 砖讈讜旨诐 讚旨讜止驻执讬, 讞诇拽 讛转讬讘讛 砖诇 '讚旨讜止驻执讬' 诇砖转讬诐 讜拽专讬 讘讛 '讚旨讜旨 驻旨执讬' 讜讛讬讬谞讜 讚"讜 专爪讜谞讜 诇讜诪专 砖转讬诐 讻诪讜 砖讗诪专讜 讘讙诪专讗 讟指讘 诇职诪值讬转址讘 讟址谉 讚旨讜旨 (拽讬讚讜砖讬谉 讝.) 讻诇讜诪专 诇讗 讬砖 驻讛 砖谞讬 讻谞讙讚 驻讬讜 诇讚讘专 讘讜 讚讘专 讜讻诪讜 砖谞讗诪专 砖职讉驻指转址讬执诐 讬执砖指旨讈拽 诪值砖执讈讬讘 讚职旨讘指专执讬诐 谞职讻止讞执讬诐 (诪砖诇讬 讻讚, 讻讜) 专爪讜谞讜 诇讜诪专 讬砖拽 砖驻转讜转 砖诇 讗讞专讬诐 砖诇讗 讬讜讻诇讜 诇驻转讜讞 讻谞讙讚讜.
讜谞专讗讛 诇讬 诪讛 砖讝讻讛 诇讻讱 讛讜讗 讘砖讘讬诇 砖讛讬讛 讘讜 谞砖诪转 讬讜住祝 讛爪讚讬拽 注"讛 讻谞讝讻专 讘砖注专 专讘讬谞讜 讛讗专"讬 讝"诇 讜讬讚讜注 诪讛 砖讗诪专 专讘讬谞讜 讝"诇 讘砖注专 讛讙诇讙讜诇讬诐 讚拽讜讚诐 砖讞讟讗 讗讚诐 讛专讗砖讜谉 谞住转诇拽讛 诪诪谞讜 谞砖诪讛 讚讗爪讬诇讜转 讛谞拽专讗转 讝讬讛专讗 注诇讗讛 讜诇讗 谞驻讙诪讛 讘讞讟讗讜 讜讝讜 讛谞砖诪讛 讚讗爪讬诇讜转 诇拽讞讛 讞谞讜讱 讘谉 讬专讚 讜诇讻谉 讛讬讛 砖专 讛诪诇讗讻讬诐 讘砖诪讬诐 讜讬讜住祝 讛爪讚讬拽 注"讛 讝讻讛 诇讬拽讞 谞砖诪讛 讝讜 讚讞谞讜讱 讘讗讜转讛 讛诇讬诇讛 砖讛讬转讛 诪执拽值旨抓 砖职讈谞指转址讬执诐 讬指诪执讬诐 (讘专讗砖讬转 诪讗, 讗) 注讬讬谉 砖诐.
讜讘讝讛 讬讜讘谉 讘住"讚 讟注诐 谞讻讜谉 诇诪讛 砖讗诪专讜 讘诪讚专砖 转诇驻讬讜转 讘砖诐 讝讜讛专 讞讚砖 注诇 讬专讘注诐 讘谉 谞讘讟 讻砖讛讬讛 拽讟谉 讜诇讗 讛讬讛 讘讜 讞讟讗 讗诪专 讛拽讚讜砖 讘专讜讱 讛讜讗 诇诪诇讗讱 讛诪讜转 诇讛讘讬讗讜 诪讬讚. 讘讗讜 诪诇讗讻讬 讛砖专转 讜讗诪专讜 诇驻谞讬 讛拽讚讜砖 讘专讜讱 讛讜讗 讟讜讘 诇讛诐 砖讬谞讬讞讜 讘讞讬讬诐 讻讬 讘讗 诇讛诐 砖驻注 诪转讜专转讜 砖讛讬讛 讗讚讬专 讘转讜专讛. 讗诪专 讛拽讚讜砖 讘专讜讱 讛讜讗 诪讗讞专 砖专爪讜谞讻诐 砖诇讗 讬诪讜转 讗谞讬 诪谞讬讞讜, 讜讻砖讞讟讗 讜注砖讛 砖谞讬 注讙诇讬诐 讜讛讞讟讬讗 讗转 讬砖专讗诇 讗诪专 讛拽讚讜砖 讘专讜讱 讛讜讗 诇诪诇讗讻讬诐 讻诇 砖驻注 砖谞转谉 诇讛诐 讘专讗砖讜谞讛 谞讛驻讱 诇讝讜讛诪讗 讜讟讜讘 讗诐 讛讬讛 诪转 谞注专 讜讛讬讛 诪诇讗讱 诪讟"讟 诇讜诪讚 注诪讜 诪讬讚 讛爪讚讬拽讜 诇讛拽讚讜砖 讘专讜讱 讛讜讗 讜讻讜' 注讬讬谉 砖诐.
讜讛讜讗 驻诇讗 诇诪讛 讛砖转讚诇讜 诪诇讗讻讬 讛砖专转 讘注讘讜专讜 讜讘拽砖讜 砖讬讞讬讛 讘注讜诇诐 讛讝讛 讬讜转专 诪砖讗专 讘注诇讬 转讜专讛 砖诪转讬诐 拽讟谞讬诐? 讙诐 诇诪讛 讗诪专 诇讛诐 讛拽讚讜砖 讘专讜讱 讛讜讗 讬讜转专 讟讜讘 讛讬讛 砖讬诪讜转 讜讬诇诪讜讚 注诪讜 诪诇讗讱 诪讟"讟? 讗讱 讛注谞讬谉 谞专讗讛 讘讜 讟注诐 谞讻讜谉 讻讬 讬讚讜注 砖讛诪诇讗讻讬诐 讛诐 讘讬爪讬专讛 讜诪讟"讟 讛讜讗 砖专 讛诪诇讗讻讬诐 讘讬爪讬专讛 讜讻讬讜谉 砖讛讬讛 诇讬专讘注诐 谞砖诪转 讬讜住祝 讛爪讚讬拽 注"讛 砖讛讬讗 谞砖诪转 讞谞讜讱 砖讛讜讗 注爪诪讜 诪诇讗讱 诪讟"讟 诇讻讱 讛砖转讚诇讜 讘注讘讜专讜 诪驻谞讬 砖讛讬讛 诪讙讬注 诇讛诐 诪转讜专转讜 砖驻注 讬讜转专 诪砖讗专 讘注诇讬 转讜专讛 讜诇讻讱 讗诪专 诇讛诐 砖讛讬讛 诪讟"讟 诇讜诪讚 注诪讜.
讜讛砖转讗 讘讝讛 诪讜讘谉 讛讟注诐 砖讝讻讛 讬专讘注诐 砖诇讗 讛讬讛 讘转讜专转讜 砖讜诐 讚讜驻讬 讜讛讬讬谞讜 诪驻谞讬 砖讝讻讛 诇讬拽讞 谞砖诪转 讬讜住祝 讛爪讚讬拽 注"讛 砖讛讬转讛 讘讗讚诐 讛专讗砖讜谉 砖谞拽专讗转 讝讛专讗 注诇讗讛 砖诇讗 谞驻讙诪讛 讘讞讟讗 讗讚诐 讛专讗砖讜谉 讜讻讬讜谉 砖诇讗 谞驻讙诪讛 诇讻讱 诇讗 讛讬讛 讘转讜专转讜 砖讜诐 讚讜驻讬.



砖讈侄讞执讬讚旨职砖讈讜旨 讚旨职讘指专执讬诐 砖讈侄诇旨止讗 砖讈指诪职注指讛 讗止讝侄谉 诪值注讜止诇指诐 (诪诇讻讬诐 讗' 讬讘, 讻讜). 驻讬专讜砖 讬砖 讞讬讚讜砖讬 转讜专讛 砖讛诐 讞讚砖讬诐 讗爪诇 讝讛 讛讞讻诐 砖讗诪专 讗讜转诐 讗讘诇 讗讬谞诐 讞讚砖讬诐 讘注讜诇诐 讻讬 讻讘专 讞讻诐 讗讞专 讗诪专诐 讜讻诪讜 注谞讬谉 讛诪注砖讛 砖诇 诪专谉 注诐 转诇诪讬讚讜 砖讻讬讜谉 诇讚讘专讬讜 注诇 讻谉 讗诪专 '讞执讬讚旨职砖讈讜旨 讚旨职讘指专执讬诐 砖讈侄诇旨止讗 砖讈指诪职注指讛 讗止讝侄谉 诪值注讜止诇指诐' 砖讛诐 讞讚砖讬诐 诇讙诪专讬 讗爪诇 讛讻诇.
讜诪讛 砖讗诪专 '讚旨讜止诪执讬谉 诇执驻职谞值讬讛侄诐 讻旨职注执砖讉职讘值讬 讛址砖旨讉指讚侄讛' 驻讬专讜砖 讗诐 讗讚诐 注讜诪讚 讘讬谉 讛讗讬诇谞讜转 讗讬谞讜 谞讬讻专 讻诇 讻讱 讻讬 讬转讻住讛 讘讗讬诇谞讜转 讗讘诇 讗诐 注讜诪讚 讘砖讚讛 砖讗讬谉 讘讛 讗诇讗 专拽 注砖讘讬诐 砖讛诐 拽爪专讬诐, 讛讜讗 诪住讜讬讬诐 讜谞讬讻专 诪专讞讜拽. 讜讻谉 讛诐 讙讚讜诇讬诐 讘讞讻诪讛 砖讛诐 诪住讜讬讬诪讬诐 讜谞讬讻专讬谉 诪转讜讱 讗诇驻讬诐 讜专讘讘讜转 讻讗讚诐 讛谞讬讻专 诇讻诇 讘注讜诪讚讜 讘讬谉 讛注砖讘讬诐 砖讗讬谉 讻谞讙讚讜 讚讘专 砖讬讻住讛讜 讜讬注诇讬诐 讗讜转讜.



讬指爪职讗指讛 讘旨址转 拽讜止诇 讜职讗指诪职专指讛 诇指讛侄谉 诪执讬 砖讈侄讛指专址讙 讗侄转 讛址驻旨职诇执砖讈职转旨执讬 讜职讛讜止专执讬砖 讗侄转职讻侄诐 讙旨址转, 转旨执转旨职谞讜旨 砖讈执讬诇旨讜旨讞执讬诐 诇职讘指谞指讬讜 (诪讬讻讛 讗, 讬讚). 拽砖讗 诪讛 讬专讜砖讛 讛讬讛 诇讬砖专讗诇 讘讙转? 讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讚讗讜转 转讬"讜 诇讛讬讜转讛 讘住讜祝 讗诇驻"讗 讘讬转"讗 讛讬讗 讛讻专注讛 讗讞专讜谞讛 拽专讜讘讛 讗诇 讛拽诇讬驻讛 讜专讙诇 讛转讬"讜 诇讘专 讘住讜讚 专址讙职诇侄讬讛指 讬止专职讚讜止转 诪指讜侄转 讜诇驻讬讻讱 转讬"讜 讞讬讬诐 转讬"讜 诪讜转 讘专 诪讬谞谉 讚讛讬讬谞讜 讗讜 讻讱 讗讜 讻讱 注讬讬谉 砖诐.
讜讬讚讜注 砖讘砖诇砖讛 注讜诇诪讜转 讘讬"注 [讘专讬讗讛, 讬爪讬专讛, 注砖讬讬讛] 讬砖 拽诇讬驻讛 讗诇讗 砖讗讬谞讛 砖讜讛 讘砖诇砖转谉 讙诐 讬讚讜注 讘讻诇 砖诇砖讛 注讜诇诪讜转 讘讬"注 讬砖 讗讜转讬讜转 讗诇驻讗 讘讬转讗 讜讗诐 讻谉 谞诪爪讗 讬砖 讙' 驻注诪讬诐 转讬"讜 讜讚讜讚 讛诪诇讱 注"讛 砖讛专讙 讛驻诇砖转讬 讜讙讘专 注诇 讛拽诇讬驻讜转 住讬诇拽 专讙诇 讛转讬"讜 诪谉 讛拽诇讬驻讛 讜注砖讛 讗讜转 转讬"讜 诇讬砖专讗诇 转讬"讜 讞讬讬诐 砖谞讬爪讜诇讜 诪谉 讛诪讜转 注诇 讬讚讬 砖讘讬专转 讛拽诇讬驻讜转 砖砖讬讘专 讘讛专讬讙转 讛驻诇砖转讬.
讜谞专诪讝 讝讛 讘讗讜转讬讜转 '驻职旨诇指砖侄讈转' 讻讚讻转讬讘 砖指讈诪职注讜旨 注址诪执旨讬诐 讬执专职讙指旨讝讜旨谉 讞执讬诇 讗指讞址讝 讬止砖职讈讘值讬 驻职旨诇指砖侄讈转 (砖诪讜转 讟讜, 讬讚) 讜谞专诪讝 讘讗讜转讬讜转 驻职旨诇指砖侄讈转 砖诇祝 转', 砖砖诇祝 专讙诇 讛转讬"讜 诪谉 讛拽诇讬驻讛 讜讝讛讜 砖讗诪专 讻讗谉 '砖讈侄讛指专址讙 讗侄转 讛址驻旨职诇执砖讈职转旨执讬 讜职讛讜止专执讬砖 讗侄转职讻侄诐 讙旨址转' 讻诇讜诪专 讙' 转' 讛讜讗 '讙旨址转' 砖讛讜专讬砖 讗转讻诐 砖诇砖讛 转' 砖砖诇祝 专讙诇讛 诪谉 讛拽诇讬驻讛.



转旨执转旨职谞讜旨 砖讈执讬诇旨讜旨讞执讬诐 诇职讘指谞指讬讜 (诪讬讻讛 讗, 讬讚). 讗祝 注诇 讙讘 讚注诇 驻讬 讛砖诐 讬转讘专讱 讛讬讛 讛讚讘专 讛讝讛 讻讗砖专 砖诇讞 讘讬讚 注讘讚讜 讗讞讬讛 讛谞讘讬讗 注"讛 讛谞讛 讬砖专讗诇 诇讗 讬讚注讜 诪讗诪专 讛谞讘讬讗 砖讗诪专 诪驻讬 讛砖诐 讬转讘专讱 讜注砖讜 诪讗诪专讜 讬转讘专讱 讗诇讗 讞诇拽讜 注诇 诪诇讻讜转 讘讬转 讚讜讚 讜谞驻专讚讜 诪砖诐 讘砖讗讟 讛谞驻砖. 讙诐 注讜讚 讗祝 注诇 驻讬 砖讗诪专 诇讜 讗讞讬讛 讛谞讘讬讗 注"讛 砖谞转谉 诇讜 讛砖诐 讬转讘专讱 注砖专转 讛砖讘讟讬诐 诇讗 讗诪专 诇讜 砖讬诪谞注 讗讜转诐 诪诇注诇讜转 诇专讙诇 讻讚讬 砖诇讗 讬专讗讜 驻谞讬 诪诇讻诐 专讞讘注诐 讗诇讗 诪谞讬注转诐 诪注诇讬讬转诐 诇讬专讜砖诇讬诐 讛讬转讛 诪讚注转讜 砖诇 讬专讘注诐. 讜讗诐 讘讗诪转 讛讬讜 注讜诇讬谉 诇专讙诇 诇讗 讛讬讜 谞讜讟讬谉 讗讞专 专讞讘注诐 讜诪讜专讚讬诐 讘讬专讘注诐 讗讱 注诇 讻诇 驻谞讬诐 讛讬讛 诇专讞讘注诐 诪诪砖诇讛 注诇 注砖专转 讛砖讘讟讬诐 讘讛讬讜转诐 讘专讙诇 讘讬专讜砖诇讬诐 讜谞诪爪讗讜 砖诇讗 讛讬讜 注砖专转 讛砖讘讟讬诐 诪讜讘讚诇讬诐 诪诪谞讜 诇讙诪专讬 讜谞诪爪讗 讘讘讬讟讜诇 注诇讬讬转诐 诇讬专讜砖诇讬诐 注砖讜 砖诇讜讞讬诐 诇讙诪专讬 讗驻讬诇讜 讘诪拽爪转.



讘旨指转旨值讬 讗址讻职讝执讬讘 诇职讗址讻职讝指讘 (诪讬讻讛 讗, 讬讚). 驻讬专砖 专砖"讬 讝"诇 砖讻讝讘讜 讘诪诇讻讜转 讘讬转 讚讜讚 讜讻讜' 讜谞专讗讛 讛讻讜讜谞讛 讻讬 讛诐 讗诪专讜 诇讜 诇讚讜讚 讛诪诇讱 注"讛 讘讞讘专讜谉 诇诪诇讜讱 注诇 讻诇 讬砖专讗诇 讜讙诐 讗讞专讬 专讚讬驻转 讗讘砖诇讜诐 讗诪专讜 注砖专转 讛砖讘讟讬诐 注侄砖侄讉专 讬指讚讜止转 诇执讬 讘址诪侄旨诇侄讱职 讜职讙址诐 讘职旨讚指讜执讚 (砖诪讜讗诇 讘' 讬讟, 诪讚) 讻诇讜诪专 讛讜讗 讬诪诇讜讱 注诇 注砖专转 讛砖讘讟讬诐 讙诐 讻谉 讜注转讛 讻讝讘讜 砖诪专讚讜 讘诪诇讻讜转 讘讬转 讚讜讚 诇讻讱 讬讛讬讜 谞诪住专讬诐 诇讗讻讝讘 讗诇讜 讛注讻讜"诐 讜拽专讗诐 '讗址讻职讝指讘' 转讬讘讛 诪讜专讻讘转 '讗址讱职 讝指讘' 专爪讜谞讜 诇讜诪专 讗址讱职 诇砖讜谉 爪注专 砖注讜砖讬诐 爪注专 诇讬砖专讗诇 讘讙讝专讜转诐 讜讙诐 诪讟诪讗讬诐 谞驻砖诐 讘讟讜诪讗转 讛址讝旨指讘 砖讛讬讗 讞诪讜专讛 讜讙诐 诪讗讜住讛 讬讜转专 诪讟讜诪讗转 诪转 诪驻谞讬 砖讬讜爪讗讛 诪讙讜驻讜.



讻旨指诇 讛址谞旨侄讛直谞侄讛 诪执谉 讛指注讜止诇指诐 讛址讝旨侄讛 讘旨职诇止讗 讘旨职专指讻指讛 讻旨职讗执讬诇旨讜旨 讙旨讜止讝值诇 讛址拽旨指讚讜止砖讈 讘旨指专讜旨讱职 讛讜旨讗 讜旨讻职谞侄住侄转 讬执砖讉职专指讗值诇 (诪砖诇讬 讻讞, 讻讚). 谞专讗讛 讚拽讗讬 注诇 转驻讗专转 讜诪诇讻讜转 砖讛诐 住讜讚 讜"讛 砖讘砖诐 讜谞讬爪讜爪讬 拽讚讜砖讛 砖诇 讛谞砖诪讜转 讛诪讙讜诇讙诇讬诐 讘诪讗讻诇 讗讬谉 讬讜爪讗讬诐 讗诇讗 注诇 讬讚讬 讘专讻讛 讜讛诐 砖诇 讘讞讬谞转 转驻讗专转 讜诪诇讻讜转 砖讛诐 讛拽讚讜砖 讘专讜讱 讛讜讗 讜讻谞住转 讬砖专讗诇 讜诇讻谉 讛谞讛谞讛 讘诇讗 讘专讻讛 讻讗诇讜 讙讜讝诇 诇讛拽讚讜砖 讘专讜讱 讛讜讗 讜讻谞住转 讬砖专讗诇.



讻旨执砖讈职转旨值讬 诪址拽职诇讜止转 讛址诪旨址转旨执讬讝讜止转 讝讜止 讗侄转 讝讜止 (讚讘专讬诐 讗, 讗). 谞专讗讛 诇讬 讘住"讚 讛讻讜谞讛 诇讗 讛讬讛 讛诪讚讬讞 讛讚讬讜讟 讗讜 诪讗讜诪讛 讗讞专转 讗诇讗 讛诪讚讬讞 讛讬讛 砖拽讜诇 讻谞讙讚 讻诇 讗讜转诐 讬砖专讗诇 讛谞讚讞讬诐 讻讬 讛讬讛 诪诇讱 讜讞讻诐 讙讚讜诇 砖讗讬谉 讻诪讜讛讜 讘讬砖专讗诇 讜砖拽讜诇 讻专讘讬诐 讜诇讝讛 注砖讛 讛讚诪讬讜谉 '讻旨执砖讈职转旨值讬 诪址拽职诇讜止转 讛址诪旨址转旨执讬讝讜止转 讝讜止 讗侄转 讝讜止' 砖讛诐 砖讜讬诐 讘讙讜讚诇谉 讜注讜讘讬讬谉 讜讛诐 诪讬谉 讗讞讚.
讗讜 讬讜讘谉 讘住"讚 讗讜诪专讜 '讻旨执砖讈职转旨值讬 诪址拽职诇讜止转' 诇专诪讜讝 注诇 砖转讬 诪拽诇讜转 砖谞讬讘讗 讝讻专讬讛 讛谞讘讬讗 注"讛 (讝讻专讬讛 讬讗, 讝) '讜指讗侄拽址旨讞 诇执讬 砖职讈谞值讬 诪址拽职诇讜止转 诇职讗址讞址讚 拽指专指讗转执讬 谞止注址诐' 讗诇讜 讬砖专讗诇 '讜旨诇职讗址讞址讚 拽指专指讗转执讬 讞止讘职诇执讬诐' 讝讛 讬专讘注诐 砖讛砖讞讬转 讜讞讘诇 讗转 讬砖专讗诇.



讗值讬谉 诇职讱指 讻旨指诇 驻旨讜旨专职注指谞讜旨转 讜旨驻讜旨专职注指谞讜旨转 砖讈侄讘旨指讗指讛 诇指注讜止诇指诐 砖讈侄讗值讬谉 讘旨指讛旨 讗侄讞指讚 诪值注侄砖讉职专执讬诐 讜职讗址专职讘旨指注指讛 讘旨职讛侄讻职专址注 诇执讬讟职专指讗 砖讈侄诇 注值讙侄诇 讛指专执讗砖讈讜止谉 (砖诪讜转 诇讘, 诇讚). 谞专讗讛 诇讬 讘住"讚 讬讚讜注 讘讞讟讗 讗讚诐 讛专讗砖讜谉 讛讬转讛 讝讜讛诪转 讛谞讞砖 诪讻"讚 讝讬谞讬 讚诪住讗讘讜转讗 讻诪谞讬谉 讜职讗值讬讘指讛 [24] 砖讗诪专 诇讜 讜职讗值讬讘指讛 讗指砖执讈讬转 讘值旨讬谞职讱指 讜旨讘值讬谉 讛指讗执砖指旨讈讛 (讘专讗砖讬转 讙, 讟讜) 讜讻诪讜 砖讗诪专讜 讛诪拽讜讘诇讬诐 讝"诇 讜谞讟讛专讜 诪诪谞讛 讘诪注诪讚 讛专 住讬谞讬 讜讛讞讝讬专讜 讗讜转讛 讘注讙诇 讜诇讻谉 讛砖讬注讜专 讛讬讛 讗讞讚 诪谉 讻"讚.
讙诐 讛砖讬注讜专 讛讜讗 注诇 砖讬注讜专 '讛侄讻职专址注 砖讈侄诇 诇执讬讟职专指讗' 讚讬讚讜注 砖讛讻专注讛 砖诇 诇讬讟专讗 讘讚讘专 讛讬讘砖 讗驻讬诇讜 讘诪拽讜诐 讚诇讬讻讗 诪谞讛讙 爪专讬讻讛 诇讛讬讜转 讗讞讚 诪谉 讗专讘注 诪讗讜转, 谞诪爪讗 讛讛讻专注 注砖讜讬 注诇 驻讬 讞诇讜拽讛 砖诇 讗专讘注 诪讗讜转 讜讙诐 讘讝讛 谞专诪讝 讛讬讟讘 砖讛讜讗 讻谞讙讚 讗专讘注 诪讗讜转 讻讜讞讜转 砖诇 住讟专讗 讗讞专讗 讘住讜讚 讜职讛执谞值旨讛 注值砖指讉讜 讘指旨讗 讜职讗址专职讘址旨注 诪值讗讜止转 讗执讬砖讈 注执诪旨讜止 (讘专讗砖讬转 诇讙, 讗) 砖谞讞诇拽转 诇讗专讘注 诪讗讜转 诇讻谉 转驻住 讛讞砖讘讜谉 砖诇 讛讻"讚 注诇 砖讬注讜专 讛讛讻专注.



讗址讞址专 砖讈侄转旨职驻指住讜止 讛址拽旨指讚讜止砖讈 讘旨指专讜旨讱职 讛讜旨讗 诇职讬指专指讘职注指诐 讘旨职讘执讙职讚讜止 讜职讗指诪址专 诇讜止: 讞植讝讜止专 讘旨职讱指, 讜址讗植谞执讬 讜职讗址转旨指讛 讜旨讘侄谉 讬执砖讈址讬 谞职讟址讬旨值讬诇 讘旨职讙址谉 注值讚侄谉 (诪诇讻讬诐 讗' 讬讘, 讻讜) (诪诇讻讬诐 讗 讬讙, 诇讙). 谞专讗讛 诇讬 讜讚讗讬 讻诇 讝讛 专讗讛 讬专讘注诐 讘诪专讗讛 讛讞诇讜诐 讜诇讗 讚讘专 注诪讜 讘讛拽讬抓 讘讚专讱 谞讘讜讗讛.
讜注谞讬谉 讝讛 砖诇 转旨职驻指住讜止 讘旨职讘执讙职讚讜止 讜讻讜' 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 驻专砖转 谞讞, 砖转讬 讘讞讬谞讜转 谞砖诪讛 讬砖 讘讗讚诐 讛转讞转讜谞讛 谞讻谞住转 讘驻谞讬诪讬讜转讜 讜讛注诇讬讜谞讛 谞砖讗专转 讘讘讞讬谞转 爪诇诐 诪拽讬祝 注诇 专讗砖讜 讻诪讜 砖讗诪专 讛讻转讜讘 讗址讱职 讘职旨爪侄诇侄诐 讬执转职讛址诇侄旨讱职 讗执讬砖讈 (转讛诇讬诐 诇讟, 讝) 讻谞讜讚注 讜讘注转 砖讛讜讗 讞讜讟讗 讬讜爪讗 诪驻谞讬诪讬讜转 讞诇拽 讗讞讚 讜讬讜专讚 诇讙讬讛谞诐 讜讻谞讙讚 讝讛 讛讞诇拽 讛讬讜爪讗 诪诪谞讜 讜讬讜专讚 诇讙讬讛谞诐 谞讻谞住 讘驻谞讬诪讬讜转讜 讞诇拽 讜诪讚专讙讛 诪谉 讗讜转讛 讛谞砖诪讛 讛注诇讬讜谞讛 砖讛讬讗 讘住讜讚 爪诇诐 砖注讜诪讚转 诪讘讞讜抓, 讜讻谉 注诇 讝讛 讛讚专讱 讘讗讜驻谉 讻讬 讻驻讬 讛讘讞讬谞讜转 砖讬讜爪讗讬谉 诪谉 讗讜转讛 砖讘驻谞讬诪讬讜转讜 讜讬讜专讚讬谉 诇讙讬讛谞诐 讻讱 讬讜专讚讬谉 诪谞砖诪转讜 讛注诇讬讜谞讛 讗诇 转讜讱 讙讜驻讜 诇讛讞讬讜转讜 讜讻讗砖专 讙诪专讛 讛转讞转讜谞讛 诇爪讗转 诪转讜讻讜 讜诇专讚转 讘讙讬讛谞诐 谞讙诪专讛 讙诐 谞砖诪转讜 讛注诇讬讜谞讛 诇专讚转 讘讙讜驻讜 诪诪砖 讜谞砖讗专 讘诇转讬 爪诇诐 注诇 专讗砖讜 讜讻讜' 讜诇讻谉 讗诪专讜 专讘讜转讬谞讜 讝"诇 (讘专讻讜转 讬讞.) 专砖注讬诐 讘讞讬讬讛诐 拽专讜讬讬诐 诪转讬诐 讻讬 诪爪讚 讗讜转诐 讛讞诇拽讬诐 砖讬讜专讚讬诐 诇讙讬讛谞诐 讘注讜讚诐 讘讞讬讬诐 讗讝 讛诐 谞拽专讗讬诐 诪转讬诐 讜讻讜' 注讬讬谉 砖诐.
讜讛谞讛 讬专讘注诐 讻讗砖专 讞讟讗 讜讚讗讬 讬爪讗讛 诪诪谞讜 讻诇 讗讜转讛 讛谞砖诪讛 砖讛讬转讛 讘转讜讱 讙讜驻讜 讜谞讻谞住 讘诪拽讜诪讛 讗讜转讛 讛注诇讬讜谞讛 讜诇讻谉 讘注讜讚 砖诇讗 讬专讚讛 讗讜转讛 讛谞砖诪讛 讛注诇讬讜谞讛 诇讙讬讛谞诐 讗诇讗 注讜讚谞讛 讘拽专讘讜 转驻住讜 讛拽讚讜砖 讘专讜讱 讛讜讗 讘讛 讜诇讝讜 拽专讬 诇讛 '讘旨执讙职讚讜止' 讬注谉 讻讬 讗讜转讛 讛谞砖诪讛 讛讬讗 讘住讜讚 讗讜专 诪拽讬祝 砖讛讜讗 讚讜讙诪转 讘讙讚 讜诪诇讘讜砖 讛驻专讜住 注诇 讛讙讜祝 讜诇讻谉 讗诪专 诇讜 '讞植讝讜止专 讘旨职讱指' 专爪讜谞讜 诇讜诪专 讞讝讜专 诪讻讞 讗讜转讛 讛谞砖诪讛 砖讛讬讗 注讜讚谞讛 讘讱 砖诇讗 讬专讚讛 诇讙讬讛谞诐.
讜注讜讚 谞专讗讛 诇讬 讘住"讚 诪讛 砖讗诪专 '转旨指驻职砖讉讜止 讘旨职讘执讙职讚讜止' 讻讬 讬专讘注诐 注砖讛 讛注讙诇讬诐 讻讚讬 诇讘讟诇 注诇讬讬转 讬砖专讗诇 诇讬专讜砖诇诐 讘砖诇砖 专讙诇讬诐 砖讛讬讛 讬专讗 驻谉 注诇 讬讚讬 注诇讬讬转 砖诇砖 专讙诇讬诐 砖讬专讗讜 专讞讘注诐 讬讜砖讘 讘注讝专讛 讬讛驻讱 诇讘讘诐 讗诇讬讜 讜转转讘讟诇 诪诇讻讜转讜 讗讱 讘讗诪转 讛讜讗 诇讗 讛讬讛 诇讜 诇讞讜砖 注诇 讘讬讟讜诇 诪诇讻讜转讜 讻诇诇 讬注谉 讻讬 讻诇 讚讘专 谞讘讜讗讛 砖注讜砖讛 讘讜 讛谞讘讬讗 驻讜注诇 讚诪讬讜谞讬 诪讜讻专讞 砖讬转拽讬讬诐.
讜讻诪讜 砖讻转讘 讛专诪讘"谉 讝"诇 讛讟注诐 砖注砖讛 讗诇讬砖注 讛谞讘讬讗 注"讛 驻讜注诇 讚诪讬讜谞讬 讘讞讬爪讬诐 注诇 爪讚 讚诪砖拽 (诪诇讻讬诐 讘' 讬讙, 讟讜) 诇讛讜专讜转 注诇 诪驻诇转 讗专诐 讘讬讚 讬讜讗砖 诪诇讱 讬砖专讗诇 讻讚讬 砖讬讛讬讛 讚讘专 讝讛 拽讬讬诐 讜讗诪讬抓 砖讗驻讬诇讜 讗诐 诪诇讱 讗专诐 讬注砖讛 转砖讜讘讛 讜讻诇 讟讜讘 诇讗 讬诪诇讟 诪讙讝专讛 讝讜 砖诇 诪驻诇转讜 讘讬讚 讬讜讗砖 讬注讜讬谉 砖诐.
讜诇讻谉 讙诐 讻讗谉 讗爪诇 讬专讘注诐 砖谞转谞讘讗 诇讜 讗讞讬讛 讛谞讘讬讗 注"讛 砖讬诪诇讜讱 注诇 注砖专转 讛砖讘讟讬诐 砖讬拽讞 讗讜转诐 诪讬讚 专讞讘注诐 讛谞讛 讚讘专 讝讛 诪讜讻专讞 砖讬转拽讬讬诐 讘讬讚 讬专讘注诐 讜诇讗 讗驻砖专 砖讬爪讗讜 诪转讞转 讬讚 讬专讘注诐 讜讬讞讝专讜 诇专讞讘注诐 讜讗驻讬诇讜 讗诐 讬注砖讛 专讞讘注诐 讻诇 讟讜讘 砖讘注讜诇诐 诇讗 讬讞讝讬专讜 诇讜 诪谉 讛砖诪讬诐 讗转 注砖专转 讛砖讘讟讬诐 讬注谉 讻讬 讗讞讬讛 讛谞讘讬讗 注"讛 注砖讛 诇讚讘专 讝讛 驻讜注诇 讚诪讬讜谞讬 讜讛讬讬谞讜 砖拽专注 讛砖诪诇讛 砖诇 讬专讘注诐 诇砖谞讬诐 注砖专 拽专注讬诐 讜谞转谉 诇讬专讘注诐 注砖专讛 拽专注讬诐 讜讛砖讗讬专 讘讬讚讜 砖谞讬 拽专注讬诐 讘诇讘讚 诇专讞讘注诐 (诪诇讻讬诐 讗' 讬讗, 诇).
讜诇讻谉 讗讬谉 诇讜 诇讬专讘注诐 诇讞讜砖 砖诪讗 转讞讝讜专 讛诪诇讜讻讛 注诇 注砖专转 讛砖讘讟讬诐 诇专讞讘注诐 讜转爪讗 诪讬讚讜 讻诇诇! 讜诇诪讛 讘讬讟诇 注诇讬讬转 讬砖专讗诇 诇专讙诇? 讜讝讛讜 砖讗诪专 转驻住讜 讛拽讚讜砖 讘专讜讱 讛讜讗 讘讘讙讚讜 讜讗诪专 诇讜 讞讝讜专 讘讱, 专爪讜谞讜 诇讜诪专 转驻住讜 讘讟注谞讛 砖讬砖 诪谉 讘讙讚讜 砖谞拽专注 砖注讜诇讛 诪讝讛 讚讘专 讘专讜专 讜讛讻专讞讬 砖讗讬 讗驻砖专 砖讬爪讗讜 注砖专转 讛砖讘讟讬诐 诪转讞转 讬讚讜 诇砖讜讘 讗诇 专讞讘注诐 讜诇讻谉 讗诪专 诇讜 '讞植讝讜止专 讘旨职讱指' 诪讚讘专 砖注砖讬转 诇讘讟诇 注讜诇讬 专讙诇讬诐 讻讬 诪谉 拽专讬注转 讛讘讙讚, 讘讬谉 转讘讬谉 砖讗讬 讗驻砖专 砖讬爪讗讜 诪转讞转 讬讚讱 讻诇诇.



讞植讝讜止专 讘旨职讱指, 讜址讗植谞执讬 讜职讗址转旨指讛 讜旨讘侄谉 讬执砖讈址讬 谞职讟址讬旨值讬诇 讘旨职讙址谉 注值讚侄谉. 讗指诪址专 诇讜止: 诪执讬 讘旨指专止讗砖讈? 讘旨侄谉 讬执砖讈址讬 讘旨指专止讗砖讈. 讗执讬 讛指讻执讬, 诇指讗 讘旨指注值讬谞指讗 (诪诇讻讬诐 讗' 讬讘, 讻讜) (诪诇讻讬诐 讗 讬讙, 诇讙). 拽砖讗 讻讬讜谉 讚讗诪专 诇讜 '讗址转旨指讛 讜旨讘侄谉 讬执砖讈址讬' 砖讛拽讚讬诪讜 注诇 讘谉 讬砖讬 谞诪爪讗 讛讜讗 讘专讗砖 讜诇诪讛 砖讗诇 '诪执讬 讘旨指专止讗砖讈' 讜诇诪讛 讗诪专 诇讜 '讘旨侄谉 讬执砖讈址讬 讘旨指专止讗砖讈' 讚讗诐 讻谉 讛讜讛 诇讬讛 诇诪讬诪专 '讗植谞执讬 讜旨讘侄谉 讬执砖讈址讬 讜职讗址转旨指讛'?
讜谞专讗讛 诇讬 讘住"讚 讻讬 讗讜诪专讜 讘旨职讙址谉 注值讚侄谉 讗讬谉 讛讻讜谞讛 '讙谉 砖诇 注讚谉' 讗诇讗 讛讻讜谞讛 '讙谉 讜注讚谉' 讻讬 讗诪专讜 专讘讜转讬谞讜 讝"诇 (讘专讻讜转 诇讚:) 讙谉 诇讞讜讚 讜注讚谉 诇讞讜讚 讚讻转讬讘 讜职谞指讛指专旨 讬止爪值讗 诪值注值讚侄谉 诇职讛址砖职讈拽讜止转 讗侄转 讛址讙指旨谉 (讘专讗砖讬转 讘, 讬) 讜讛讬讬谞讜 注讚谉 讛讬讗 住讜讚 讞讻诪讛, 讜讙谉 住讜讚 讘讬谞讛. 讜讛讻讬 拽讗诪专 诇讜 '讗植谞执讬 讜职讗址转旨指讛 讜旨讘侄谉 讬执砖讈址讬 谞职讟址讬旨值讬诇' 讻诇讜诪专 讗谞讬 讗讟讬讬诇 注诪讱 讜注诐 讘谉 讬砖讬 讗讱 注诪讱 讗讟讬讬诇 '讘旨职讙址谉' 讜注诐 讘谉 讬砖讬 '讘旨职注值讚侄谉'. 讜讬专讘注诐 谞住转驻拽 讘讚讘专讬讜 砖诇 讛拽讚讜砖 讘专讜讱 讛讜讗 讜诇讻谉 砖讗诇 讻讚讬 诇讘专专 讛讚讘专 讜讗诪专 诇讜 '诪执讬 讘旨指专止讗砖讈' 专爪讜谞讜 诇讜诪专 诪讬 讬讛讬讛 '讘旨职注值讚侄谉' 砖讛讜讗 专讗砖 讻讬 注讚谉 讛讬讗 住讜讚 讞讻诪讛 砖讛讬讗 专讗砖 讜讙谉 讘讬谞讛 砖讛讬讗 诇讘 讻诪讜 砖讗诪专讜 诪讜讞讗 讞讻诪讛 讘讬谞讛 诇讘讗 讜讗诪专 诇讜 '讘旨侄谉 讬执砖讈址讬 讘旨指专止讗砖讈'.
讗讜 讬讜讘谉 讘住"讚 讗诪专 诇讜 '讞植讝讜止专 讘旨职讱指' 讘转砖讜讘讛 讜讗讝 '讗植谞执讬 讜职讗址转旨指讛 讜旨讘侄谉 讬执砖讈址讬 谞职讟址讬旨值讬诇 讘旨职讙址谉 注值讚侄谉' 讜砖讗诇 '诪执讬 讘旨指专止讗砖讈' 讝讜 讛转砖讜讘讛 砖谞拽专讗转 专讗砖 砖谞讘专讗转 拽讜讚诐 讘专讬讗转 讛注讜诇诐 注诇 砖诐 诪讬 转拽专讗, 讻讬 讘谉 讬砖讬 讛讜讗 讘注诇 转砖讜讘讛 讜讗谞讬 讘注诇 转砖讜讘讛, 注诇 砖诐 诪讬 谞拽专讗转 砖讬讗诪专讜 注诇讬讜 讛拽讬诐 注讜诇讛 砖诇 转砖讜讘讛 砖讞讟讗 诇讛讜专讜转 转砖讜讘讛 诇讬讞讬讚? 讜讗诪专 诇讜 '讘旨侄谉 讬执砖讈址讬 讘旨指专止讗砖讈' 注诇 砖诪讜 谞拽专讗转 讛转砖讜讘讛 砖讛讬讗 专讗砖 讻诪讜 砖谞讗诪专 谞职讗只诐 讛址讙侄旨讘侄专 讛只拽址诐 注指诇 (砖诪讜讗诇 讘' 讻讙, 讗) 砖讛拽讬诐 注讜诇讛 砖诇 转砖讜讘讛 (诪讜注讚 拽讟谉 讟讝:). 讜讗诪专 诇讜 '讗执讬 讛指讻执讬 诇指讗 讘旨指注值讬谞指讗' 讜讛讬讬谞讜 讙住讜转 专讜讞 砖讛讬转讛 讘讜 讛讟专讬讚讛 讗讜转讜.
讜讚注 讻讬 注谞讬谉 讟讬讜诇 讝讛 讚讗诪专 诇讜 专讞诪谞讗 诇讬专讘注诐 讛讜讗 诇讬诪讜讚 讛转讜专讛 讘驻专讚住 谞拽专讗 讟讬讜诇 讜讻讗谉 讻讜谞转讜 诇讜诪专 砖讬讝讻讛 诇诇诪讜讚 转讜专讛 诪驻讬 讛拽讚讜砖 讘专讜讱 讛讜讗 讘讙谉 注讚谉 讛讜讗 讜讘谉 讬砖讬 讘讬讞讚. 讜谞专讗讛 专爪讜谞讜 诇讜诪专 诇讜 砖讛讜讗 讬讛讬讛 诪砖讬讞 讘谉 讬讜住祝 讜讬转讞讘专 注诐 诪砖讬讞 讘谉 讚讜讚 砖讛讜讗 讘谉 讬砖讬 讜讬诇诪讚讜 砖谞讬讛诐 诇驻谞讬 讛拽讚讜砖 讘专讜讱 讛讜讗 讜讗诪专 诇讜 讬专讘注诐 '诪执讬 讘旨指专止讗砖讈' 专爪讜谞讜 诇讜诪专 诪讬 讬讝讻讛 诇讘讞讬谞转 诇讗讛 砖讛讬讗 专讗砖 诇讘讞讬谞转 专讞诇 讘住讜讚 注值拽侄讘 注植谞指讜指讛 讬执专职讗址转 讛殖' (诪砖诇讬 讻讘, 讚) 讜讗诪专 诇讜 '讘旨侄谉 讬执砖讈址讬 讘旨指专止讗砖讈' 专爪讜谞讜 诇讜诪专 诪砖讬讞 讘谉 讚讜讚 讛讜讗 讘诇讗讛 讜讻诪讜 砖讗诪专 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 诪砖讬讞 讘谉 讚讜讚 讘诇讗讛 讜诪砖讬讞 讘谉 讬讜住祝 讘专讞诇.
讗讬 谞诪讬 '诪执讬 讘旨指专止讗砖讈' 专爪讜谞讜 诇讜诪专 讻诇 讛诪诇讻讬诐 讗讞讜讝讬诐 讘诪诇讻讜转 讛注诇讬讜谞讛 讜诪讬 讬讝讻讛 诇讛讬讜转 讘专讗砖 讚讛讬讬谞讜 讘讻转专 诪诇讻讜转 讜讗诪专 诇讜 '讘旨侄谉 讬执砖讈址讬 讘旨指专止讗砖讈' 讜诇讻谉 讘讘拽砖讜转 讗讜诪专讬诐 注诇 讚讜讚 讛诪诇讱 注"讛 谞讞转诐 讘讻转专 诪诇讻讜转讱.





注专讜讱 诇谞专

诪诇诪讚 砖讞讚砖讜 讚讘专讬诐 砖诇讗 砖诪注讛 讗讜讝谉 诪注讜诇诐: 诇砖讜谉 讝讛 爪专讬讱 讘讬讗讜专 讚讛诇"诇 砖诇讗 讗诪专诐 讗讚诐 诪注讜诇诐 讜谞"诇 注"驻 诪讛 讚讗讬转讗 讘砖诪讜转 专讘讛 讻讬 讻诇 诪讛 砖讛讞讻诪讬诐 注转讬讚讬诐 诇讞讚砖 讛讻诇 拽讘诇讜 谞驻砖讜转诐 诪诪讛 砖砖诪注讜 讘讛专 住讬谞讬 讜诇讻谉 讛讻讗 讚拽讗诪专 砖诪诇讛 讞讚砖讛 砖讞讚砖讜 讚讘专讬诐 讗祝 砖讛诐 诇讗 讞讚砖讜 专拽 砖诪注讜 诪住讬谞讬 注"讝 拽讗诪专 讚讘专讬诐 砖诇讗 砖诪注讛 讗讜讝谉 诪注讜诇诐 驻讬专讜砖 砖讛讬讜 讞讻诪讬诐 讙讚讜诇讬诐 讻"讻 注讚 砖讞讚砖讜 讚讘专讬诐 砖诇讗 砖诪注讜 讘讗讝谞诐 诪住讬谞讬 讗诇讗 砖讞讚砖讜诐 讘讞讻诪转诐 讘讗诪转:



诪诇诪讚 砖转驻住 讛拽讘"讛 诇讬专讘注诐 讘讘讙讚讜: 讬砖 诇驻专砖 注"驻 诪讛 讚讗诪专讬谞谉 诇注讬诇 讜讛讜讗 诪转讻住讛 讘砖诪诇讛 讞讚砖讛 诪讛 砖诪诇讛 讞讚砖讛 讗讬谉 讘讜 讚讜驻讬 讗祝 转讜专转讜 砖诇 讬专讘注诐 诇讗 讛讬讛 讘讜 讚讜驻讬 讜讻谉 诪诇诪讚 砖讞讚砖讜 讚讘专讬诐 讛专讬 砖讻讬谞讛 讛转讜专讛 讘诇砖讜谉 砖诪诇讛 讻诪砖"讗 砖诪诇讛 诇讻讛 拽爪讬谉 转讛讬讛 诇谞讜 砖谞讚专砖 注诇 转"讞 讜讗诪专讬谞谉 讘讙诪专讗 讗诐 驻讙注 讘讱 诪谞讜讜诇 讝讛 诪砖讻讛讜 诇讘讬讛诪"讚 诪驻谞讬 砖讛转讜专讛 诪爪讬诇转讜 诪讞讟讗 讜讛讬讬谞讜 讚拽讗诪专 讗讞专 讛讚讘专 讛讝讛 诪诇诪讚 砖转驻住 讛拽讘"讛 诇讬专讘注诐 讘讘讙讚讜 驻讬专讜砖 砖讚专讬砖 讚讘专 诪诇砖讜谉 讚讘讜专 讘转讜专讛 讜讗诪专 讗讞专 砖诇诪讚 转讜专讛 讛专讘讛 讜讛讬讛 诇讛拽讘"讛 讘拽讚讜砖转讜 注讜讚 拽爪转 讗讞讬讝讛 讘讜 诇讛讞讝讬专讜 诇诪讜讟讘 诪爪讚 讘讙讚讜 讚讛讬讬谞讜 转讜专转讜 讜讗注驻"讻 诇讗 砖讘 诪驻谞讬 讙住讜转 专讜讞 砖讛讬讛 讘讜. 讜讘诪讛 讚讗诪专 讜诪讬 讘专讗砖 讙"讻 讬"诇 讚讛讗 讛拽讘"讛 讻讘专 讗诪专 诇讜 讗谞讬 讜讗转讛 讜讘谉 讬砖讬 讛专讬 砖讛拽讚讬诐 讗讜转讜 诇讘谉 讬砖讬 讜讘讬讜转专 讬"诇 诇诪讛 讚讛拽讘"讛 讘讗诪转 讗诪专 诇讜 讗讞"讻 讘谉 讬砖讬 讘专讗砖 讙诐 诪讗讬 讛讗讬 讜诪讬 讘专讗砖 讚拽讗诪专 讬专讘注诐 讜谞"诇 讚诇注讬诇 (讚祝 爪"讟 注"讗) 诪讬讬转讬 讘' 诪讬诪专讜转 讛讗讞讚 诪讬诪专讗 讚专讞讘"讗 讗诪专 专"讬 讚讻诇 讛谞讘讬讗讬诐 诇讗 谞转谞讘讗讜 专拽 诇讘注诇讬 转砖讜讘讛 讗讘诇 爪讚讬拽讬诐 讙诪讜专讬诐 注讬谉 诇讗 专讗转讛 讗诇讛讬诐 讝讜诇转讱 讜讛讘' 诪讬诪专讗 讚专"讗 讚讘诪拽讜诐 砖讘注诇讬 转砖讜讘讛 注讜诪讚讬诐 讗讬谉 爪讚讬拽讬诐 讙诪讜专讬诐 讬讻讜诇讬诐 诇注诪讜讚 讜拽讗诪专 讘砖"住 讚驻诇讬讙讬 讗讛讚讚讬. 讗讻谉 讬"诇 拽爪转 讚诇讗 驻诇讬讙讬 注"驻 诪讛 讚诪拽砖讛 讘驻专拽 讬讜讛"讻 讚讞讚 讗诪专 讘"转 讝讚讜谞讜转 谞注砖讛 诇讛诐 讻砖讙讙讜转 讜讞讚 讗诪专 谞注砖讛 诇讛诐 讻讝讻讬讜转 讜讗讛讗 拽讗诪专 讚诇"拽 讻讗谉 讘转砖讜讘讛 诪讗讛讘讛 讻讗谉 讘转砖讜讘讛 诪讬专讗讛 讜讛"谞 讬"诇 讛讱 讞讬诇讜拽讗 诇注谞讬谉 讛谞讱 诪讬诪专讜转 讚讘转砖讜讘讛 诪讗讛讘讛 讻讬讜谉 砖讝讚讜谞讜转 谞注砖讜转 诇讛诐 讻讝讻讬讜转 讗"讻 讛注讜谞讜转 专讘讜转 砖注砖讜 讻讜诇诐 谞注砖讜 讝讻讬讜转 讜讛诪爪讜转 砖诇讛诐 讙"讻 拽讬讬诪讬谉 讗"讻 讜讚讗讬 注讚讬驻讬 诪爪讚讬拽讬诐 砖讬砖 诇讛诐 讙"讻 注讜谞讜转 讜讘驻专讟 讻讬 诇讛诐 谞讞砖讘讜转 讗驻讬诇讜 砖讙讙讜转 讻讝讚讜谞讜转 讚讛拽讘"讛 诪讚拽讚拽 注诐 爪讚讬拽讬讜 讻讞讜讟 讛砖注专讛 讗讘诇 讘讘"转 诪讬专讗讛 砖诇讛诐 注讚讬讬谉 谞砖讗专讜转 砖讙讙讜转 专讘讜转 讙专讬注讬 诪爪讚讬拽讬 讜诇讛诐 谞讗诪专讜 谞讘讬讗讜转 讛谞讘讬讗讬诐 讜讛讬讬谞讜 讚拽讗诪专 砖转驻住讜 讛拽讘"讛 讘讘讙讚讜 讜讗"诇 讞讝讜专 讘讱 驻讬专讜砖 讘诇讬 讟注诐 讗讛讘转 讛砖讻专 讜讬专讗转 讛注讜谞砖 讗诇讗 诪讻讞 转讜专转讜 讜讗讛讘转 讛砖诐 讜讗讝 讬讛讬讛 讘"转 诪讗讛讘讛 讜注讚讬祝 诪讘谉 讬砖讬 砖讛讜讗 爪讚讬拽 讙诪讜专 讜诇讻谉 讜讗转讛 讜讘谉 讬砖讬 谞讟讬讬诇 讘讙"注 讛讜讗 拽讜讚诐 诇讘谉 讬砖讬 讗讘诇 讛讜讗 砖讗诇 讜诪讬 讘专讗砖 讛专讬 砖诇讗 专爪讛 诇砖讜讘 诪讗讛讘讛 专拽 讗诐 讬爪诪讞 诇讜 砖讻专 砖讬讛讬讛 讘专讗砖 讜讗"讻 讗讬谞讜 讘"转 诪讗讛讘讛 讜诇讻谉 拽讗诪专 诇讬讛 讛拽讘"讛 讘谉 讬砖讬 讘专讗砖 讜诇讻谉 讗诪专 诇讬讛 诇讗 讘注讬谞讗:





讘讗专 砖讘注

讬爪转讛 讘转 拽讜诇 讜讗诪专讛 诇讛谉 讜讻讜'. 驻专砖"讬 讻砖讛诪诇讬讻讜 讗转 讬专讘注诐 讜拽砖讛 讘注讬谞讬 讛讬讗讱 讗驻砖专 诇讜诪专 讻谉 讛诇讗 讛拽讘"讛 讘注爪诪讜 砖诇讞 讗讞讬讛 讛砖诇讜谞讬 诇讬专讘注诐 诇讗诪专 诇讜 砖讛讜讗 讬诪诇讜讱 注诇 注砖专讛 砖讘讟讬诐 讻诪驻讜专砖 讘诪诇讻讬诐 讗"讻 诪讛 讞讟讗讜 讬砖专讗诇 讘讝讛 砖讛诪诇讬讻讜 讗转 讬专讘注诐 讜专砖"讬 讙讜驻讬讛 驻讬专砖 讗讙讚讛 讝讜 讘讗讜驻谉 讗讞专 讘诪讬讻讛 注诇 讛讗 讚讻转讬讘 讬注谉 讗砖专 诪讗住 讛注诐 讛讝讛 讗转 诪讬 讛砖讬诇讜讞 讜讙讜':



诪讗讬 讗讞专 讗"专 讗讘讗 讻讜'. 诇讗 讬讚注谞讗 诪讗讬 讛讜拽砖讛 诇讛诐 讘驻砖讟讬讛 讚拽专讗 砖拽讗讬 注诇 诪讛 砖诪驻讜专砖 拽讜讚诐 讘拽专讗 砖专讗讛 讗转 讛诪讜驻转 砖诇 讛诪讝讘讞 砖谞拽专注 讜谞砖驻讱 讛讚砖谉 讜讬讚讜 砖讬讘砖讛 讻讜' 讜讻讛谞讛 专讘讜转 讜讗祝 注诇 驻讬 讻谉 诇讗 砖讘:





诪专讗讬转 讛注讬谉

讗诪专 专' 讞谞讬谞讗 讘专 驻驻讗 讻诇 讛谞讛谞讛 诪讛注讛"讝 讘诇讗 讘专讻讛 讻讗诇讜 讙讜讝诇 诇讛拽讘"讛 讜诇讻谞住转 讬砖专讗诇 讜讻讜'. 注"驻 驻砖讜讟讜 讛专讬 讛讜讗 讻诪讘讜讗"专 讘诪"砖 专讘讬 诇讜讬 讻转讬讘 诇讛' 讛讗专抓 讜诪诇讜讗讛 讜讻转讬讘 讜讛讗专抓 谞转谉 诇讘谞讬 讗讚诐 诇"拽 讻讗谉 拽讜讚诐 讘专讻讛 讻讗谉 诇讗讞专 讘专讻讛 讜谞诪爪讗 讚讝讛 砖诇讗 讘讬专讱 讙讝诇 诪讛拽讘"讛 讜讻诪讜 砖驻专砖"讬 讝"诇. 讜注讚"讛 注"讬 讛讘专讻讛 诪讜砖讱 讗讜专讜转 注诇讬讜谞讬诐 讜诪讬讞讚 拽讘讛"讜 讜讝讛 砖诇讗 讘讬专讱 讛讜讗 讙讜讝诇 诪拽讘"讛 讜砖讻讬谞转讬讛 讻谞住转 讬砖专讗诇 砖诪谞注 讞"讜 讻"讬 讛砖驻注 讗砖专 讛讬讛 讘讗 讘讘专讻讛 讜讬诇讬祝 诪讚讻转讬讘 讙讜讝诇 讜讻讜' 讜讗讜诪专 讗讬谉 驻砖注 讚住讘专 砖讗讬谞讜 讞讜讟讗 讗讘诇 讗讬谉 驻砖注 讗讬谉 注讬讬谉 砖转诪爪讗 驻砖注 专讘. 讜拽"讜 讗诐 讛讜讗 转讚讬专 砖谞讛谞讛 讜讗讬谞讜 诪讘专讱 讜讚讗讬 讙讚讜诇 注讜谞讜 讜讗讜讬 诇讜 砖讚讬诪讛讜 诇讗讬砖 诪砖讞讬转 讜讞讘专讜转讗 谞诪讬 讞讘专 讛讜讗 诇讗讬砖 诪砖讞讬转 讜讛讞讬 讬转谉 讗诇 诇讘讜 诇讘专讱 讘讻讜谞讛 讻讚转 诪讛 诇注砖讜转 讜讞专讚讛 讬诇讘砖 砖讛讜讗 讘讗 诇讘专讱 诇讗诇讛讬 注讜诇诐 讻"讬. 讜讙诪讬专讬 诪专讜讘讛 诪讚讛 讟讜讘讛 讛谞讛 砖讻专讜 讬驻转讞 讛' 讗转 讗讜爪专讜 讘讛诇讜 谞专讜 讜讛讬讛 讗讚讬专讜 讜讗讜诇诐 讻诇 讻讜谞转讜 讜注讬拽专讜 讬讛讬讛 诇注砖讜转 谞"专 诇讬讜爪专讜:


拽讘讬诇 注诇讬讛 讚诇讗 讚专讬砖 讻讬讜谉 讚讗转驻讞 讛讚专 拽讗 讚专讬砖 讜讻讜'. 讻转讘 讛专讘 注讬讜谉 讬注拽讘 讝"诇 拽"拽 诇驻讬 诪"砖 住讬诪谉 专讻"讞 讚讬谉 诪"讛 讚谞讜讚专 讘注转 爪专讛 讗讬谉 诪转讬专讬谉 诇讜 讗诇讗 诇爪讜专讱 诪爪讜讛 讜讗讜诇讬 讙诐 讝讛 诪讬拽专讬 诇爪讜专讱 诪爪讜讛 诇诇诪讜讚 讜诇讚专讜砖 讛驻住讜拽讬诐 讜讙诐 诪爪讜讛 诇讙谞讜转 讛专砖注讬诐 讻讚讬 砖诇讗 讬讝讬讚讜谉 注讜讚 讻讬讜谉 讚诇讗 讛讚专讬 讘讛讜 注讻"诇. 讜注诐 谞砖讬拽转 讛专爪驻讛 讗诪专 专讘 讛谞讞"讛 砖讜讘专转 讚讛讬讻谉 诪爪讬谞讜 砖注砖讛 讛转专讛 讜诪住转诪讜转 讛砖"住 诪讜讻讞 砖诇讗 讛讬讛 讛转专讛 讜讗讬 讗讬转讗 砖注砖讛 讛转专讛 讛讜"诇 诇讛砖"住 诇讗讜诪专讜 讗诇讗 诪讜讻讞 讚诇讗 讛讬讛 讛转专讛 讜讗驻砖专 讚诪注讬拽专讗 讻讱 讛转谞讛 讝讗转 诇驻谞讬诐 讚讗诐 讬拽讘诇 讗讬讝讛 讚讘专 诇讗 讬讛讬讛 爪专讬讱 讛转专讛 讜讻讱 讛讬讛 谞讜讛讙 讘讻诇 注谞讬谞讬讜. 讜诇讻谉 讙诐 拽讘诇讛 讝讜 诇讗 谞讛讙 讘讛 讚讬谉 谞讚专 讻讬 讗讜专讞讬讛. 讗"谞 讗驻砖专 讚讛讬讛 谞讜讛讙 讻砖诪拽讘诇 注诇讬讜 讗讬讝讛 讚讘专 诇讜诪专 转诪讬讚 讘诇讬 谞讚专 讚讗讬 讘注讬 诪爪讬 诇诪讛讚专 讜讛砖"住 诇讗 讗爪讟专讬讱 诇诪讬诪专 讚诪讜讻讞 诪诪讗讬 讚讛讚专 讘讬讛 诪注爪诪讜. 讗"谞 讗驻砖专 讚讛讜"诇 谞讚专 讟注讜转 讜讗讙讘 爪注专讬讛 讚讞诇砖 诇讗 讚拽 讚诪讛讬讻讗 转讬转讬 诇诪谞讜注 注爪诪讜 诪讚"转 讜拽讘诇讛 讘讟注讜转 讛讬转讛 讜讗讬谞讛 爪专讬讻讛 讛转专讛 讚诪住讜专转 讛讬讗 讗讬谉 讗讚诐 诇讜诪讚 转讜专讛 讗诇讗 讘诪拽讜诐 砖诇讘讜 讞驻抓 讜诪讛 讙诐 诇诪"砖 专讘讬谞讜 讛讗专"讬 讝"诇 讚讘诇讬诪讜讚 砖讛讜讗 讞驻抓 诪讜专讛 讜讘讗 讚讝讛 砖讬讬讱 诇转拽讜谉 谞驻砖讜. 讜讛讻讗 注诇 讬讚讬 诪讛 砖讛讬讛 讚讜专砖 讘注谞讬谉 讝讛 讛讬讛 诪讘专专 谞讬爪讜爪讜转 讛拽讚讜砖讛 讗砖专 讘谞驻砖讜 讜讛讜讗 专讬讜讞 讙讚讜诇 诇讛讜爪讬讗 诇讗讜专 谞讬爪讜爪讬 讛拽讚讜砖讛 讜诪讛 讙诐 讗诐 砖讬讬讻讬 诇砖专' 谞驻砖讜 讜讗讞专 讝诪谉 诪爪讗转讬 讘诇拽讜讟讬 诪砖诐 讛专讘 注讬专 讜拽讚讬砖 诪讛专"专 讗诇讬注讝专 谞讞诪谉 驻讜讗讛 讝"诇 讘住驻专 诪讚专砖 讘讞讬讚讜砖 讘驻住拽转 诪转讞诇讛 注注"讝 讚祝 讬讜"讚 砖讻转讘 讚讻砖诐 砖讗诪专讜 砖驻转讜转讬讜 讚讜讘讘讜转 讻讱 讻砖诪住驻专讬诐 讘讙谞讜转讜 砖讜诪注 讜诪爪讟注专 讜讬砖 诇讜 讻驻专讛 讜诇讝讛 砖谞讬谞讜 讙' 诪诇讻讬诐 讗讬谉 诇讛诐 讞诇拽 讜讻讜' 讻讬 讘住驻讜专 讝讛 讜讻讬讜爪讗 讛讜"诇 讻驻专讛 注讻"讚 讜讗驻砖专 讚诪砖讜"讛 住讘专 讚讛拽讘诇讛 讛讬转讛 讘讟注讜转 讚讗讚专讘讛 讘讝讛 讬砖 诇讛诐 讻驻专讛:





驻转讞 注讬谞讬诐

讜讗祝 讗讞讬讛 讛砖讬诇讜谞讬 讟注讛 讜讞转诐 讜讻讜'. 讻转讘 讘住驻专 讻诇讬 讬拽专 诪诇讻讬诐 讘' 住讬诪谉 讬"讘 讚诇讻讱 专砖讘"讬 讛讬讛 讘诪注专讛 讬"讙 砖谞讬诐 诇讻驻专 注诇 诪讛 砖讞转诐 讗讞讬讛 讛砖诇讜谞讬 注"砖 讘讗讜专讱:


诪讛 砖诇诪讛 讞讚砖讛 讗讬谉 讘讛 砖讜诐 讚讜驻讬 讜讻讜' 砖诇讗 砖诪注讛 讗讝谉 诪注讜诇诐. 讗驻砖专 讘诪讛 砖驻讬专砖 讛专讘 讛讙讚讜诇 诪讛专"讬 讝讗讘讬 讝诇讛"讛 讘诪"砖 讬专讗转讜 讞讟讗讜 拽讜讚诪转 诇讞讻诪转讜 讞讻诪转讜 诪转拽讬讬诪转 讚讬砖 诇讛注讬专 讗诪讗讬 诇讗 讗诪专 讻诇讬砖谞讗 讚拽专讗 专讗砖讬转 讞讻诪讛 讬专讗转 讛' 讜讛"谞 讛讜诇"诇 讬专讗讛 拽讜讚诪转 诇讞讻诪讛 讜讻讜' 讜驻讬专砖 讚讛讻讗 诪讬讬专讬 诇讛讜爪讬讗 诇讗讜专 讞诇拽讜 砖拽讘诇 讘住讬谞讬 讜诇讝讛 爪专讬讱 讬专讗转 讞讟讗. 讗讘诇 诪砖讻讞转 诇讛 讚讬讛讬讜 讞讻诪讬诐 讜诇驻讜诐 讞讜专驻讗 拽讜诇讟讬诐 诪讛讗讜讬专 讞讬讚讜砖讬 转讜专讛 砖讞讬讚砖讜 讗讞专讬诐 讜讗讬谞诐 诪诪讛 砖拽讬讘诇 诪住讬谞讬 讜讝"砖 讻诇 砖讬专讗转 讞讟讗讜 拽讜讚诪转 诇讞讻诪转讜 讞讻诪转讜 讚讬讬拽讗 讛诪转讬讞住转 讗诇讬讜 讻讬 讛讬讗 讞诇拽讜 诪住讬谞讬 讜讚讜讗讙 讜讗讞讬转讜驻诇 讘讞讜专驻转诐 讛讬讜 拽讜诇讟讬诐 诪讛讗讜讬专 诪讞讬讚讜砖讬 讗讞专讬诐 注讻"讚 讜注诇 驻讬 讝讛 讗驻砖专 讚讛讗 讚专讬砖 砖讗讬谉 讘讛 讚讜驻讬 讜砖诇讗 砖诪注转谉 讗讝谉 诪注讜诇诐 转专讜讬讬讛讜 讗讬转谞讛讜 讚讚讬诪讛 转讜专转讜 诇砖诪诇讛 讞讚砖讛 砖讗讬谉 讘讛 讚讜驻讬 讜讻驻"讝 讛讬讛 转讜专讛 诇砖诪讛 砖拽讚诪讛 诇讛 讬专讗讛 讜注诇 讬讚讬 讝讛 讞讬讚砖讜 讚讘专讬诐 砖诇讗 砖诪注讛 讗讝谉 诪注讜诇诐 讚讛讬讛 诪谞转 讞诇拽诐 诪住讬谞讬 讜诇讗 砖拽诇讟讜 讛讚讘专讬诐 诪讛讗讜讬专 诪诪讛 砖讞讬讚砖讜 讗讞专讬诐 讜讝"砖 讜砖谞讬讛诐 诇讘讚诐 讘砖讚讛 砖砖讜诐 讗' 诇讗 讞讬讚砖 讞讬讚讜砖讬诐 讗诇讜: [讜讻驻"讝 拽砖讛 拽讜砖讬转 专讘讗 注诇 专讘 讬讜住祝 驻专拽 讛讬讛 谞讜讟诇 讚住讘专 专讘 讬讜住祝 讚转讜专讛 讘讬谉 讘注讚谞讗 讚注住讬拽 讘讛 讘讬谉 讘注讚谞讗 讚诇讗 注住讬拽 讗讙讜谞讬 诪讙谞讗 讜讗爪讜诇讬 诪爪诇讗 讜讗讬讱 诇讗 讛讙讬谞讛 注诇 讚讜讗讙 讜讗讞讬转讜驻诇. 讜讛专讘 讛诪讜驻诇讗 讞住讬讚讗 拽讚讬砖讗 讻诪讛专"讞 讘谉 注讟专 讝诇讛"讛 转专讬抓 讬转讬讘 讚讗诪专 诇讱 专讘 讬讜住祝 讚讛讜讜 讚讜讗讙 讜讗讞讬转讜驻诇 注住拽讬 砖诇讗 诇砖诪讛. 讜讗驻讬诇讜 诇讚讘专讬讜 拽砖讛 注诇 专讘 讬讜住祝 诪讬专讘注诐 讚谞专讗讛 讚诇诪讚 诇砖诪讛 讻诪"砖 砖诇讗 讛讬讛 讘转讜专转讜 讚讜驻讬 讜注诪"砖 讗谞讬 讘注谞讬讬 砖诐 驻专拽 讛讬讛 谞讜讟诇:
讜诇讻诇 讛讚讘专讜转 讬砖 诇讛注讬专 注诇 专讘讗 讗诪讗讬 诇讗 驻专讬讱 注诇 专讘 讬讜住祝 诪讬专讘注诐 讚诇诪讚 诇砖诪讛. 讜讗驻砖专 讚讙诐 诇专讘 讬讜住祝 讛讗 讚拽讗诪专 讚转讜专讛 诪讙谞讗 讜诪爪诇讗 讛讜讗 诪讛讞讟讗 注爪诪讜 讗讘诇 讗驻砖专 讚讬讞砖讜讘 诇讞讟讜讗 讜讛转讜专讛 诪爪诇转 讗讜转讜 砖诇讗 讬讘讗 诇讞讟讜讗 讘驻讜注诇. 讗讘诇 讬专讘注诐 讚讛讬讛 诪讞砖讘转 注"讝 讚讛诪讞砖讘讛 讻诪注砖讛 讛转讜专讛 讗讬谞讛 诪讙讬谞讛 讚诪讬讚 讚讞砖讘 谞诇讻讚 讚诪讞砖讘转 注"讝 讻诪注砖讛. 讗讬 谞诪讬 讚专讘 讬讜住祝 诇讗 讬讚专讜砖 讻讚专砖转 专讘 谞讞诪谉 讚砖诪注转讬谉 砖转讜专转讬讜 诇讗 讛讬讛 讘讛 讚讜驻讬. 讜注讜讚 讬砖 诇爪讚讚 讜讚讜拽 讛讬讟讘]:


讗"专 讞谞讬谞讗 讘专 驻驻讗 讬爪讗转讛 讘"拽 讜讗诪专讛 诪讬 砖讛专讙 讛驻诇砖转讬 讜讻讜'. 讛拽砖讛 讛专讘 讘讗专 砖讘注 讛诇讗 诪讗转 讛' 讛讬转讛 讝讗转 砖砖诇讞 讗讞讬讛 诇讛诪诇讬讱 讬专讘注诐 注"砖 讜谞专讗讛 讚讗诐 讬砖专讗诇 讛讬讛 讻讜谞转诐 诇拽讬讬诐 讚讘专 讛' 讗讬谉 注诇讬讛诐 转诇讜谞讜转讬讜 讗讱 讘讜讞谉 诇讘讜转 讛讜讗 讬讚注 砖诪讗住讜 讗转 讘讬转 讚讜讚 讜诇讻谉 讛诪诇讬讻讜 讗转 讬专讘注诐 讜诇讗 讝讻专讜 讞住讚讬 讚讜讚 讛谞讗诪谞讬诐. 讜注讜讚 砖讗诪专讜 诪讛 诇谞讜 讞诇拽 讘讚讜讚 讜讻讜' 专讗讛 讘讬转讱 讚讜讚 讜讻讜' 讜诇讗 讛讬"诇 诇讝诇讝诇 讘讚讜讚 讜讘讬转 讛':


诪讬 讘专讗砖 讗"诇 讘谉 讬砖讬 讘专讗砖 讜讻讜'. 注讬讬谉 诪"砖 讘注谞讬讜转讬 讘住驻专讬 讛拽讟谉 专讗砖 讚讜讚 驻专砖转 讛讗讝讬谞讜 讚祝 拽谞"讞 注"讘 讘住"讚. 讜讘诪"砖 讘诪讗诪专谞讜 转驻住讜 讛拽讘"讛 讘讘讙讚讜 驻讬专砖 讛专讘 诪讛专讞"讜 讝爪"诇 讚诪诇讘讚 谞专"谉 砖讬砖 诇讗讚诐 讬砖 诇讜 注讜讚 诇讘讜砖 讗讞讚 讗诇 谞驻砖讜 砖讛讜讗 讗诪爪注讬 讘讬谉 讛谞驻砖 讜讘讬谉 讛讙讜祝 讜讘诇讘讜砖 讛讝讛 讛专讜讞谞讬 讜诪注讜诇讛 转驻住 讛拽讘"讛 讻讘讬讻讜诇 讝讛讜 转讜专祝 讚讘专讬讜 讘拽爪讜专:

